US Trade and Development Agency

Η κατασκευή του τμήματος Mombasa-Nairobi άρχισε το Νοέμβριο 2013. Το τμήμα αυτό χρηματοδοτείται κυρίως από την Exim Bank of China και η κατασκευή πραγματοποιείται από την China Road and Bridge Corporation (CRBC)· - Η μελέτη σκοπιμότητας για το τμήμα Nairobi-Malaba πραγματοποιείται από την China Communications Construction Company (CCCC) και αναμένεται να ολοκληρωθεί τον Σεπτέμβριο του 2015· Η προκαταρκτική τεχνική μελέτη για το τμήμα Malaba-Kampala ολοκληρώθηκε τον Αύγουστο του 2014. Τον Μάρτιο του 2015 η κυβέρνηση της Ουγκάντα και η China Harbour Engineering Company (CHEC) υπέγραψαν συμφωνία για την κατασκευή του εν λόγω τμήματος, συμπεριλαμβανομένης και της βόρειας οδού προς το Gulu και το Nimule· - Η Ουγκάντα και το Νότιο Σουδάν έχουν ξεκινήσει την από κοινού υλοποίηση της προκαταρκτικής τεχνικής μελέτης για το τμήμα Tororo-Nimule-Juba. - Η Ουγκάντα και η Ρουάντα έχουν ξεκινήσει την από κοινού υλοποίηση της προκαταρκτικής τεχνικής μελέτης για το τμήμα Kampala-Kigali και τις διακλαδώσεις, που πρόκειται να ολοκληρωθεί τον Οκτώβριο του 2015. Η διαδικασία κινητοποίησης της χρηματοδότησης έχει ξεκινήσει στις 3 χώρες.

Το σιδηροδρομικό έργο αποτελεί μέρος του έργου «Tanga (Mwambani) – Arusha - Musoma - New Kampala Railway and Maritime project», το οποίο έχει επίσης θαλάσσια συνιστώσα την ανάπτυξη νέων λιμένων υψηλής δυναμικότητας στις πόλεις Mwambani - Tanga, Musoma και Καμπάλα. Η γραμμή θα συνδέσει τον αναπτυξιακό άξονα της Tanga με τον διεθνή κόμβο και θα προωθήσει το διασυνοριακό εμπόριο με τις γειτονικές χώρες. Η σιδηροδρομική γραμμή θα χρησιμοποιηθεί για τη μεταφορά γεωργικών και δασικών προϊόντων, ανθρακικού νατρίου, φωσφορικών αλάτων και άλλων ορυκτών προϊόντων σε αγοραστικά κέντρα. Το έργο θα συμβάλλει επίσης στην εκμετάλλευση του τεράστιου κοιτάσματος νικελίου που ανακαλύφθηκε στην Dutwa, περίπου 100 χλμ. ανατολικά της Mwanza, καθώς και ενός τεράστιου κοιτάσματος ανθρακικού νατρίου κοντά στη λίμνη Natron.

ΕΥΡΩΠΑΪΚΗ ΕΠΙΤΡΟΠΗ Βρυξέλλες, 11.2.2016 COM(2016) 64 final ΠΑΡΑΡΤΗΜΑ της πρότασης απόφασης του Συμβουλίου για τη σύναψη της συμφωνίας οικονομικής εταιρικής σχέσης (ΣΟΕΣ) μεταξύ των κρατών εταίρων της Κοινότητας της Ανατολικής Αφρικής (ΚΑΑ), αφενός, και της Ευρωπαϊκής Ένωσης και των κρατών μελών της, αφετέρου





ΠΡΩΤΟΚΟΛΛΑ 1 ΚΑΙ 2 ΠΡΩΤΟΚΟΛΛΟ 1 ΓΙΑ ΤΟΝ ΟΡΙΣΜΟ ΤΗΣ ΕΝΝΟΙΑΣ «ΚΑΤΑΓΟΜΕΝΑ ΠΡΟΪΟΝΤΑ» Ή «ΠΡΟΪΟΝΤΑ ΚΑΤΑΓΩΓΗΣ» ΚΑΙ ΓΙΑ ΤΙΣ ΜΕΘΟΔΟΥΣ ΔΙΟΙΚΗΤΙΚΗΣ ΣΥΝΕΡΓΑΣΙΑΣ Ευρετήριο ΤΙΤΛΟΣ I: Γενικές διατάξεις ΑΡΘΡΟ 1. Ορισμοί ΤΙΤΛΟΣ II: Ορισμός της έννοιας «καταγόμενα προϊόντα» ή «προϊόντα καταγωγής» ΑΡΘΡΑ 2. Γενικές απαιτήσεις 3. Επεξεργασία ή μεταποίηση υλών των οποίων η εισαγωγή στην ΕΕ υπόκειται σε δασμολογική απαλλαγή ΜΕΚ και σε απαλλαγή από ποσοστώσεις 4. Σώρευση στα κράτη εταίρους της ΚΑΑ 5. Σώρευση στην ΕΕ 6. Σώρευση με άλλες χώρες που απολαμβάνουν πρόσβαση στην αγορά της ΕΕ χωρίς δασμούς και ποσοστώσεις 7. Εξ ολοκλήρου παραγόμενα προϊόντα 8. Επαρκώς επεξεργασμένα ή μεταποιημένα προϊόντα 9. Ανεπαρκής επεξεργασία ή μεταποίηση 10. Μονάδα χαρακτηρισμού 11. Εξαρτήματα, ανταλλακτικά και εργαλεία 12. Συνδυασμοί προϊόντων 13. Ουδέτερα στοιχεία ΤΙΤΛΟΣ III: Εδαφικές προϋποθέσεις ΑΡΘΡΑ 14. Αρχή της εδαφικότητας 15. Μη αλλοίωση 16. Εκθέσεις ΤΙΤΛΟΣ IV: Πιστοποιητικό καταγωγής ΑΡΘΡΑ 17. Γενικές απαιτήσεις 18. Διαδικασία έκδοσης πιστοποιητικού κυκλοφορίας εμπορευμάτων EUR 1 19. Εκ των υστέρων έκδοση πιστοποιητικού κυκλοφορίας εμπορευμάτων EUR 1 20. Έκδοση αντιγράφου του πιστοποιητικού κυκλοφορίας εμπορευμάτων ΕUR 1 21. Έκδοση πιστοποιητικού κυκλοφορίας εμπορευμάτων EUR 1 βάσει προηγουμένως εκδοθέντος ή συνταχθέντος πιστοποιητικού καταγωγής 22. Όροι για τη σύνταξη δήλωσης τόπου καταγωγής 23. Εγκεκριμένος εξαγωγέας 24. Διάρκεια ισχύος του πιστοποιητικού καταγωγής 25. Υποβολή πιστοποιητικού καταγωγής 26. Εισαγωγή με τμηματικές αποστολές 27. Απαλλαγή από την υποχρέωση προσκόμισης πιστοποιητικού καταγωγής 28. Διαδικασία πληροφόρησης για τις ανάγκες της σώρευσης 29. Δικαιολογητικά έγγραφα 30. Φύλαξη του πιστοποιητικού καταγωγής και των δικαιολογητικών εγγράφων 31. Διαφορές και λάθη εκτύπωσης 32. Ποσά εκφρασμένα σε ευρώ ΤΙΤΛΟΣ V: Ρυθμίσεις για τη διοικητική συνεργασία ΑΡΘΡΑ 33. Διοικητικοί όροι για την υπαγωγή προϊόντων στην παρούσα συμφωνία 34. Κοινοποίηση στις τελωνειακές αρχές 35. Μέθοδοι διοικητικής συνεργασίας 36. Επαλήθευση των πιστοποιητικών καταγωγής 37. Επαλήθευση των δηλώσεων προμηθευτών 38. Διευθέτηση διαφορών 39. Κυρώσεις 40. Παρεκκλίσεις

ΤΙΤΛΟΣ VI: Θέουτα και Μελίγια ΑΡΘΡΟ 41. Ειδικοί όροι ΤΙΤΛΟΣ VII: Τελικές διατάξεις ΑΡΘΡΑ 42. Αναθεώρηση και εφαρμογή των κανόνων καταγωγής 43. Τροποποίηση του πρωτοκόλλου 44. Παραρτήματα 45. Εφαρμογή του πρωτοκόλλου ΠΑΡΑΡΤΗΜΑΤΑ ΠΑΡΑΡΤΗΜΑ I ΤΟΥ ΠΡΩΤΟΚΟΛΛΟΥ 1: ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ ΓΙΑ ΤΟΝ ΠΙΝΑΚΑ ΤΟΥ ΠΑΡΑΡΤΗΜΑΤΟΣ ΙΙ ΠΑΡΑΡΤΗΜΑ II ΤΟΥ ΠΡΩΤΟΚΟΛΛΟΥ 1: ΠΙΝΑΚΑΣ ΤΩΝ ΕΠΕΞΕΡΓΑΣΙΩΝ Ή ΜΕΤΑΠΟΙΗΣΕΩΝ ΠΟΥ ΑΠΑΙΤΕΙΤΑΙ ΝΑ ΔΙΕΞΑΓΟΝΤΑΙ ΕΠΙ ΜΗ ΚΑΤΑΓΟΜΕΝΩΝ ΥΛΩΝ ΠΡΟΚΕΙΜΕΝΟΥ ΝΑ ΜΠΟΡΕΣΕΙ ΝΑ ΑΠΟΚΤΗΣΕΙ ΤΟ ΠΑΡΑΣΚΕΥΑΖΟΜΕΝΟ ΠΡΟΪΌΝ ΤΟΝ ΧΑΡΑΚΤΗΡΑ ΚΑΤΑΓΩΓΗΣ ΠΑΡΑΡΤΗΜΑ III ΤΟΥ ΠΡΩΤΟΚΟΛΛΟΥ 1: ΕΝΤΥΠΟ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ ΕΜΠΟΡΕΥΜΑΤΩΝ ΠΑΡΑΡΤΗΜΑ IV ΤΟΥ ΠΡΩΤΟΚΟΛΛΟΥ 1: ΔΗΛΩΣΗ ΤΟΠΟΥ ΚΑΤΑΓΩΓΗΣ ΠΑΡΑΡΤΗΜΑ V(A) ΤΟΥ ΠΡΩΤΟΚΟΛΛΟΥ 1: ΔHΛΩΣΗ ΤΟΥ ΠΡΟΜΗΘΕΥΤH ΓΙΑ ΤΑ ΠΡΟΪOΝΤΑ ΜΕ ΠΡΟΤΙΜΗΣΙΑΚO ΧΑΡΑΚΤHΡΑ ΚΑΤΑΓΩΓHΣ ΠΑΡΑΡΤΗΜΑ V(Β) ΤΟΥ ΠΡΩΤΟΚΟΛΛΟΥ 1: ΔΗΛΩΣΗ ΠΡΟΜΗΘΕΥΤΗ ΓΙΑ ΠΡΟΪΟΝΤΑ ΧΩΡΙΣ ΠΡΟΤΙΜΗΣΙΑΚΟ ΧΑΡΑΚΤΗΡΑ ΚΑΤΑΓΩΓΗΣ ΠΑΡΑΡΤΗΜΑ V(Γ) ΤΟΥ ΠΡΩΤΟΚΟΛΛΟΥ 1: ΔHΛΩΣΗ ΤΑΚΤΙΚΟΥ ΠΡΟΜΗΘΕΥΤH ΓΙΑ ΤΑ ΠΡΟΪOΝΤΑ ΜΕ ΠΡΟΤΙΜΗΣΙΑΚO ΧΑΡΑΚΤHΡΑ ΚΑΤΑΓΩΓHΣ ΠΟΥ ΘΑ ΧΡΗΣΙΜΟΠΟΙΗΘΟΥΝ ΑΠΟΚΛΕΙΣΤΙΚΑ ΓΙΑ ΣΩΡΕΥΣΗ ΟΠΩΣ ΠΡΟΒΛΕΠΕΤΑΙ ΣΤΟ ΑΡΘΡΟ 28 ΠΑΡΑΓΡΑΦΟΣ 6 ΠΑΡΑΡΤΗΜΑ V(Δ) ΤΟΥ ΠΡΩΤΟΚΟΛΛΟΥ 1: ΔHΛΩΣΗ ΤΑΚΤΙΚΟΥ ΠΡΟΜΗΘΕΥΤH ΓΙΑ ΤΑ ΠΡΟΪOΝΤΑ ΧΩΡΙΣ ΠΡΟΤΙΜΗΣΙΑΚO ΧΑΡΑΚΤHΡΑ ΚΑΤΑΓΩΓHΣ ΠΟΥ ΘΑ ΧΡΗΣΙΜΟΠΟΙΗΘΟΥΝ ΑΠΟΚΛΕΙΣΤΙΚΑ ΓΙΑ ΣΩΡΕΥΣΗ ΟΠΩΣ ΠΡΟΒΛΕΠΕΤΑΙ ΣΤΟ ΑΡΘΡΟ 28 ΠΑΡΑΓΡΑΦΟΣ 6 ΠΑΡΑΡΤΗΜΑ VI ΤΟΥ ΠΡΩΤΟΚΟΛΛΟΥ 1: ΔΕΛΤΙΟ ΠΛΗΡΟΦΟΡΙΩΝ ΠΑΡΑΡΤΗΜΑ VII ΤΟΥ ΠΡΩΤΟΚΟΛΛΟΥ 1: ΕΝΤΥΠΟ ΑΙΤΗΣΗΣ ΠΑΡΕΚΚΛΙΣΗΣ ΠΑΡΑΡΤΗΜΑ VIII ΤΟΥ ΠΡΩΤΟΚΟΛΛΟΥ 1: ΥΠΕΡΠΟΝΤΙΕΣ ΧΩΡΕΣ ΚΑΙ ΕΔΑΦΗ ΠΑΡΑΡΤΗΜΑ IX ΤΟΥ ΠΡΩΤΟΚΟΛΛΟΥ 1: ΠΡΟΪΟΝΤΑ ΓΙΑ ΤΑ ΟΠΟΙΑ ΟΙ ΑΝΑΦΕΡΟΜΕΝΕΣ ΣΤΟ ΑΡΘΡΟ 4 ΔΙΑΤΑΞΕΙΣ ΣΩΡΕΥΣΗΣ ΙΣΧΥΟΥΝ ΜΕΤΑ ΤΗΝ 1η ΟΚΤΩΒΡΙΟΥ 2015 ΠΑΡΑΡΤΗΜΑ X ΤΟΥ ΠΡΩΤΟΚΟΛΛΟΥ 1: ΥΠΟΔΕΙΓΜΑ ΓΙΑ ΤΗ ΔΙΟΙΚΗΤΙΚΗ ΣΥΝΕΡΓΑΣΙΑ ΚΟΙΝΗ ΔΗΛΩΣΗ ΓΙΑ ΤΟ ΠΡΙΓΚΗΠΑΤΟ ΤΗΣ ΑΝΔΟΡΑΣ ΚΟΙΝΗ ΔΗΛΩΣΗ ΓΙΑ ΤΗ ΔΗΜΟΚΡΑΤΙΑ ΤΟΥ ΑΓΙΟΥ ΜΑΡΙΝΟΥ ΤΙΤΛΟΣ I ΓΕΝΙΚΕΣ ΔΙΑΤΑΞΕΙΣ ΑΡΘΡΟ 1 Ορισμοί Για τους σκοπούς του παρόντος πρωτοκόλλου ισχύουν οι ακόλουθοι ορισμοί: α)«ΑΚΕ»: τα κράτη της Αφρικής, της Καραϊβικής και του Ειρηνικού· β)«κεφάλαια» και «κλάσεις»: τα κεφάλαια και οι κλάσεις με τετραψήφιο κωδικό που χρησιμοποιούνται στην ονοματολογία η οποία αποτελεί το εναρμονισμένο σύστημα περιγραφής και κωδικοποίησης εμπορευμάτων, που αναφέρεται στο παρόν πρωτόκολλο ως «εναρμονισμένο σύστημα» ή «ΕΣ»· γ)«υπαγόμενος»: αναφέρεται στην ταξινόμηση προϊόντος ή ύλης σε συγκεκριμένη κλάση· δ)«ΕΕ»: η Ευρωπαϊκή Ένωση· ε)«αποστολή/φορτίο αποστολής»: τα προϊόντα τα οποία είτε αποστέλλονται ταυτόχρονα από κάποιον εξαγωγέα σε κάποιον παραλήπτη είτε καλύπτονται από ένα μόνον έγγραφο μεταφοράς που καλύπτει τη μεταφορά τους από τον εξαγωγέα μέχρι τον παραλήπτη ή, όταν δεν υπάρχει τέτοιο έγγραφο, από ένα μόνο τιμολόγιο·

στ)«δασμολογητέα αξία»: η αξία που προσδιορίζεται βάσει της συμφωνίας περί της εφαρμογής του άρθρου VII της Γενικής Συμφωνίας Δασμών και Εμπορίου, του 1994 (συμφωνία ΠΟΕ για τη δασμολογητέα αξία)· ζ)«τιμή εκ του εργοστασίου»: η εργοστασιακή τιμή που καταβάλλεται για το προϊόν στον κατασκευαστή στην ΕΕ ή σε κράτος εταίρο της ΚΑΑ στου οποίου την επιχείρηση διενεργήθηκε η τελευταία επεξεργασία ή μεταποίηση, υπό τον όρο ότι η τιμή περιλαμβάνει την αξία όλων των υλών που χρησιμοποιήθηκαν και όλα τα άλλα στοιχεία κόστους που συνδέονται με την παραγωγή του, αφού αφαιρεθούν όλοι οι εσωτερικοί φόροι οι οποίοι έχουν επιστραφεί ή ενδέχεται να επιστραφούν κατά την εξαγωγή του παραχθέντος προϊόντος. Όταν η καταβαλλόμενη πραγματική τιμή δεν αντανακλά όλες τις δαπάνες που συνδέονται με την κατασκευή ή παρασκευή του προϊόντος και έχουν όντως πραγματοποιηθεί στη δικαιούχο χώρα, η τιμή εργοστασίου είναι το σύνολο όλων αυτών των δαπανών, αφού αφαιρεθούν όλοι οι εσωτερικοί φόροι οι οποίοι επιστρέφονται ή ενδέχεται να επιστραφούν κατά την εξαγωγή του παραχθέντος προϊόντος. Για τους σκοπούς των προηγούμενων παραγράφων, όταν η τελευταία επεξεργασία ή μεταποίηση ανατίθεται με υπεργολαβία σε κατασκευαστή, ο όρος «κατασκευαστής» αναφέρεται στην επιχείρηση που χρησιμοποίησε τον υπεργολάβο· η)«εξαγωγέας»: κάθε φυσικό ή νομικό πρόσωπο που εξάγει εμπορεύματα στο έδαφος της Ευρωπαϊκής Ένωσης η κράτους εταίρου της ΚΑΑ και μπορεί να αποδείξει την καταγωγή των εμπορευμάτων, ανεξάρτητα από το αν είναι ή όχι ο κατασκευαστής και αν διεκπεραιώνει το ίδιο ή όχι τις διατυπώσεις εξαγωγής· θ)«εμπορεύματα»: τόσο οι ύλες όσο και τα προϊόντα· ι)«κατασκευή/παρασκευή»: κάθε μορφή επεξεργασίας ή μεταποίησης, συμπεριλαμβανομένων της συναρμολόγησης ή ειδικών εργασιών· ια)«ύλη»: κάθε συστατικό, πρώτη ύλη, κατασκευαστικό στοιχείο, μέρος κ.λπ. που χρησιμοποιείται για την κατασκευή/παρασκευή του προϊόντος· ιβ)«μη καταγόμενες ύλες»: ύλες που δεν μπορούν να χαρακτηριστούν ως καταγόμενες βάσει του παρόντος πρωτοκόλλου· ιγ)«προϊόν»: το προϊόν που κατασκευάζεται, ακόμη και αν πρόκειται να χρησιμοποιηθεί αργότερα σε άλλη κατασκευαστική εργασία· ιδ)«παραγωγός»: ο όρος αυτός περιλαμβάνει μεταξύ άλλων: εξορυκτική, κατασκευαστική ή αγροτική επιχείρηση ή κάθε επιμέρους καλλιεργητή ή τεχνίτη· ιε)«αξία υλών»: η δασμολογητέα αξία κατά τη στιγμή εισαγωγής των μη καταγόμενων υλών που χρησιμοποιήθηκαν ή, εάν αυτή δεν είναι γνωστή και δεν είναι δυνατόν να διαπιστωθεί, η πρώτη επιβεβαιώσιμη τιμή που καταβλήθηκε για τις ύλες αυτές στην Ευρωπαϊκή Ένωση ή στα κράτη εταίρους της ΚΑΑ· ιστ)«προστιθέμενη αξία»: η τιμή εκ του εργοστασίου ενός έτοιμου προϊόντος, αφού αφαιρεθεί η δασμολογητέα αξία όλων των υλών που έχουν εισαχθεί από τρίτες χώρες ή, αν η δασμολογητέα αξία δεν είναι γνωστή ή δεν είναι δυνατόν να διαπιστωθεί, η πρώτη επαληθεύσιμη τιμή που καταβλήθηκε για τις ύλες αυτές ή στα κράτη εταίρους της ΚΑΑ· ιζ)«εδάφη»: περιλαμβάνονται τα χωρικά ύδατα· ιη)«ΥΧΕ»: οι υπερπόντιες χώρες και εδάφη που αναφέρονται στο παράρτημα VIII· ιθ)«συμβατικοί δασμοί»: οι δασμοί του μάλλον ευνοούμενου κράτους οι οποίοι εφαρμόζονται σε εμπορεύματα που εισάγονται από τρίτες χώρες· στους εν λόγω συμβατικούς δασμούς δεν περιλαμβάνονται οι αυτόνομες δασμολογικές αναστολές και οι δασμολογικές ποσοστώσεις ΠΟΕ· κ)«δήλωση τόπου καταγωγής»: δήλωση που αναγράφει ο εξαγωγέας στο τιμολόγιο, στο δελτίο παράδοσης ή σε κάθε άλλο εμπορικό έγγραφο που περιγράφει τα σχετικά προϊόντα με επαρκείς λεπτομέρειες, ώστε να είναι δυνατή η εξακρίβωση της ταυτότητάς τους· το κείμενο της δήλωσης τόπου καταγωγής παρατίθεται στο παράρτημα IV· κα)«άλλα κράτη ΑΚΕ»: όλα τα κράτη ΑΚΕ εκτός από τα κράτη εταίρους της ΚΑΑ· κβ)«η παρούσα συμφωνία»: η συμφωνία οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και, αφετέρου, των κρατών εταίρων της ΚΑΑ. ΤΙΤΛΟΣ II

ΟΡΙΣΜΟΣ ΤΗΣ ΕΝΝΟΙΑΣ «ΚΑΤΑΓΟΜΕΝΑ ΠΡΟΪΟΝΤΑ» Ή «ΠΡΟΪΟΝΤΑ ΚΑΤΑΓΩΓΗΣ» ΑΡΘΡΟ 2 Γενικές απαιτήσεις 1.Για τους σκοπούς της παρούσας συμφωνίας, τα ακόλουθα προϊόντα θεωρούνται προϊόντα καταγωγής Ευρωπαϊκής Ένωσης: α)τα προϊόντα που παράγονται εξ ολοκλήρου στην ΕΕ κατά την έννοια του άρθρου 7 του παρόντος πρωτοκόλλου· β)τα προϊόντα που παράγονται στην ΕΕ και περιέχουν ύλες που δεν έχουν παραχθεί εξ ολοκλήρου σ’ αυτή, υπό την προϋπόθεση ότι οι ύλες αυτές έχουν υποστεί επαρκή επεξεργασία ή μεταποίηση στην ΕΕ κατά την έννοια του άρθρου 8. 2.Για τους σκοπούς της παρούσας συμφωνίας, τα ακόλουθα προϊόντα θεωρούνται προϊόντα καταγωγής κρατών εταίρων της ΚΑΑ: α)τα προϊόντα που παράγονται εξ ολοκλήρου σε κράτη εταίρους της ΚΑΑ κατά την έννοια του άρθρου 7 του παρόντος πρωτοκόλλου· β)τα προϊόντα που παράγονται σε κράτος εταίρο της ΚΑΑ και περιέχουν ύλες που δεν έχουν παραχθεί εξ ολοκλήρου σε αυτό, υπό την προϋπόθεση ότι οι ύλες αυτές έχουν υποστεί επαρκή επεξεργασία ή μεταποίηση στο εν λόγω κράτος εταίρο της ΚΑΑ κατά την έννοια του άρθρου 8. ΑΡΘΡΟ 3 Επεξεργασία ή μεταποίηση υλών των οποίων η εισαγωγή στην Ευρωπαϊκή Ένωση υπόκειται σε δασμολογική απαλλαγή ΜΕΚ και σε απαλλαγή από ποσοστώσεις 1.Με την επιφύλαξη των διατάξεων του άρθρου 2 παράγραφος 2, οι μη καταγόμενες ύλες οι οποίες μπορούν να εισάγονται στην ΕΕ χωρίς δασμούς κατ’ εφαρμογή των συμβατικών δασμών του μάλλον ευνοουμένου κράτους, σύμφωνα με το κοινό δασμολόγιο, θεωρούνται ύλες καταγωγής κράτους της ΚΑΑ, όταν ενσωματώνονται σε ένα προϊόν που κατασκευάζεται σε αυτό το κράτος. Οι ύλες αυτές δεν απαιτείται να έχουν υποστεί επαρκείς επεξεργασίες ή μεταποιήσεις, υπό τον όρο, όμως, ότι έχουν υποστεί επεξεργασίες ή μεταποιήσεις πέραν αυτών που αναφέρονται στο άρθρο 9 παράγραφος 1. 2.Τα πιστοποιητικά κυκλοφορίας εμπορευμάτων EUR 1 (πλαίσιο/πεδίο 7) ή οι δηλώσεις τόπου καταγωγής που εκδίδονται κατ’ εφαρμογήν της παραγράφου 1 φέρουν την ακόλουθη ένδειξη: «Application of Article 3.1 of Protocol 1 to the EU-EAC EPA». 3.Η ΕΕ κοινοποιεί ετησίως στην ειδική επιτροπή τελωνείων και διευκόλυνσης του εμπορίου που αναφέρεται στο άρθρο 29 της παρούσας συμφωνίας (εφεξής «επιτροπή τελωνείων») τον κατάλογο των υλών στις οποίες εφαρμόζονται οι διατάξεις του παρόντος άρθρου. 4.Η σώρευση που προβλέπεται στο παρόν άρθρο δεν εφαρμόζεται στις ύλες: α)που κατά την εισαγωγή τους στην ΕΕ υπόκεινται σε δασμούς αντιντάμπινγκ ή αντισταθμιστικούς δασμούς όταν κατάγονται από τη χώρα που υπόκειται στους εν λόγω δασμούς αντιντάμπινγκ ή αντισταθμιστικούς δασμούς· β)που ταξινομούνται στις διακρίσεις του εναρμονισμένου συστήματος οι οποίες περιλαμβάνουν και άλλες οκταψήφιες δασμολογικές γραμμές που δεν είναι απαλλαγμένες από δασμούς, κατ’ εφαρμογήν των συμβατικών δασμών του μάλλον ευνοουμένου κράτους, σύμφωνα με το κοινό δασμολόγιό του. ΑΡΘΡΟ 4 Σώρευση στα κράτη εταίρους της ΚΑΑ 1.Με την επιφύλαξη των διατάξεων του άρθρου 2 παράγραφος 2, θεωρούνται προϊόντα καταγωγής κράτους εταίρου της ΚΑΑ τα προϊόντα που παράγονται εκεί με την ενσωμάτωση υλών καταγωγής της EE, υλών καταγωγής άλλων κρατών ΑΚΕ οι οποίες υπόκεινται σε απαλλαγή από δασμούς και ποσοστώσεις κατά την εισαγωγή τους στην ΕΕ, υλών καταγωγής ΥΧΕ ή των άλλων κρατών εταίρων της ΚΑΑ, υπό την προϋπόθεση ότι η επεξεργασία ή μεταποίηση που πραγματοποιήθηκαν στο εν λόγω κράτος εταίρο της ΚΑΑ υπερβαίνουν τις εργασίες που αναφέρονται στο άρθρο 9 παράγραφος 1. Οι ύλες αυτές δεν απαιτείται να έχουν υποστεί επαρκείς επεξεργασίες ή μεταποιήσεις.

2.Όταν η επεξεργασία ή η μεταποίηση που πραγματοποιήθηκαν στο κράτος εταίρο της ΚΑΑ δεν υπερβαίνουν τις εργασίες που αναφέρονται στο άρθρο 9 παράγραφος 1, το παραγόμενο προϊόν θεωρείται καταγωγής του εν λόγω κράτους εταίρου της ΚΑΑ μόνον όταν η προστιθέμενη αξία στο κράτος αυτό είναι υψηλότερη από την αξία των χρησιμοποιηθεισών υλών καταγωγής μίας από τις άλλες χώρες ή ενός από τα άλλα εδάφη. Εάν αυτό δεν συμβαίνει, το παραγόμενο προϊόν θεωρείται καταγωγής της χώρας ή του εδάφους που εισέφερε την υψηλότερη αξία σε συνάρτηση με τις καταγόμενες ύλες που χρησιμοποιήθηκαν κατά την κατασκευή του τελικού προϊόντος. Η καταγωγή των υλών καταγωγής άλλων κρατών ΑΚΕ και ΥΧΕ καθορίζεται σύμφωνα με τους κανόνες καταγωγής στο πλαίσιο των προτιμησιακών συμφωνιών της ΕΕ με τις εν λόγω χώρες και εδάφη και σύμφωνα με το άρθρο 28. 3.Για τις ύλες που ορίζονται στην παράγραφο 1 και παρά τις διατάξεις του άρθρου 2 παράγραφος 2 στοιχείο β), η επεξεργασία ή η μεταποίηση που πραγματοποιούνται στην ΕΕ, στα άλλα κράτη εταίρους της ΚΑΑ, σε άλλα κράτη ΑΚΕ ή σε ΥΧΕ θεωρούνται ότι πραγματοποιήθηκαν σε κράτος εταίρο της ΚΑΑ, όταν τα προϊόντα που προκύπτουν υφίστανται μεταγενέστερη επεξεργασία ή μεταποίηση στο εν λόγω κράτος εταίρο της ΚΑΑ. Όταν η επεξεργασία ή η μεταποίηση που πραγματοποιήθηκε σε κράτος της ΚΑΑ δεν υπερβαίνει τις εργασίες που αναφέρονται στο άρθρο 9 παράγραφος 1, το παραγόμενο προϊόν θεωρείται καταγωγής του εν λόγω κράτους της ΚΑΑ μόνον όταν η προστιθέμενη αξία στο κράτος αυτό είναι υψηλότερη από την αξία των υλών που χρησιμοποιήθηκαν σε μία από τις άλλες χώρες ή σε ένα από τα άλλα εδάφη. Εάν αυτό δεν συμβαίνει, το παραγόμενο προϊόν θεωρείται καταγωγής της χώρας ή του εδάφους που εισέφερε την υψηλότερη αξία σε συνάρτηση με τις ύλες που χρησιμοποιήθηκαν κατά την κατασκευή. Η καταγωγή του τελικού προϊόντος καθορίζεται σύμφωνα με τους κανόνες καταγωγής του παρόντος πρωτοκόλλου και τις διατάξεις του άρθρου 28. 4.Η ΕΕ κοινοποιεί στην ειδική επιτροπή τελωνείων και διευκόλυνσης του εμπορίου που συστήνεται με το άρθρο 29 της παρούσας συμφωνίας τον κατάλογο των υλών για τις οποίες δεν ισχύει η σώρευση που προβλέπεται στις παραγράφους 1 και 3. Μετά την κοινοποίηση, κάθε μέρος δημοσιεύει τον κατάλογο σύμφωνα με τις εσωτερικές του διαδικασίες. 5.Για την εφαρμογή της σώρευσης μεταξύ των κρατών εταίρων της ΚΑΑ, άλλων κρατών ΣΟΕΣ και των ΥΧΕ, όπως προβλέπεται στις άλλες ΣΟΕΣ και στην απόφαση για τις ΥΧΕ, η ΕΕ και τα κράτη εταίροι της ΚΑΑ που προμηθεύουν τις ύλες παρέχουν διοικητική συνεργασία στις άλλες χώρες ή εδάφη που αναφέρονται στο παρόν άρθρο σύμφωνα με τους όρους που προβλέπονται στον τίτλο V του παρόντος πρωτοκόλλου. 6.Η σώρευση που προβλέπεται στο παρόν άρθρο εφαρμόζεται μόνον υπό τον όρο ότι όλες οι χώρες και τα εδάφη που συμμετέχουν στην απόκτηση του χαρακτήρα καταγωγής έχουν συνάψει συμφωνία μεταξύ τους, χρησιμοποιώντας το υπόδειγμα στο παράρτημα Χ, η οποία εγγυάται την ορθή εφαρμογή του παρόντος άρθρου και περιλαμβάνει αναφορά στη χρήση των κατάλληλων πιστοποιητικών καταγωγής: i)για τη συμμόρφωση και τη διασφάλιση της συμμόρφωσης με τις διατάξεις του παρόντος άρθρου· ii)για την παροχή της διοικητικής συνεργασίας που είναι απαραίτητη για να διασφαλιστεί η ορθή εφαρμογή του παρόντος άρθρου και των διατάξεών του σχετικά με τη σώρευση, τόσο έναντι της ΕΕ, όσο και μεταξύ τους· iii)οι συμφωνίες έχουν κοινοποιηθεί στην Επιτροπή της ΕΕ από τη Γραμματεία των κρατών ΣΟΕΣ της ΚΑΑ, ή άλλο αρμόδιο όργανο το οποίο εκπροσωπεί τις χώρες ή τα εδάφη που έχουν υπογράψει τη συμφωνία. 7.Η σώρευση που προβλέπεται στο παρόν άρθρο δεν εφαρμόζεται στα προϊόντα που απαριθμούνται στο παράρτημα Χ. Με την επιφύλαξη της παρούσας παραγράφου, η σώρευση που προβλέπεται στο παρόν άρθρο μπορεί να εφαρμοστεί μόνο μετά την 1η Οκτωβρίου 2015 για τα προϊόντα που απαριθμούνται στο παράρτημα IX όταν οι ύλες που χρησιμοποιούνται στην παρασκευή αυτών των προϊόντων είναι καταγόμενες ύλες, ή όταν η επεξεργασία ή η μεταποίηση πραγματοποιούνται σε άλλο κράτος ΑΚΕ. 8.Η σώρευση που προβλέπεται στο παρόν άρθρο δεν εφαρμόζεται στις ύλες: α)που υπάγονται στις κλάσεις 1604 και 1605 του εναρμονισμένου συστήματος και είναι καταγωγής κρατών του Ειρηνικού που έχουν συνάψει ΣΟΕΣ βάσει του άρθρου 6 παράγραφος 6 του πρωτοκόλλου ΙΙ της ενδιάμεσης συμφωνίας εταιρικής σχέσης μεταξύ της Ευρωπαϊκής Κοινότητας, αφενός, και των κρατών του Ειρηνικού, αφετέρου· β)που υπάγονται στις κλάσεις 1604 και 1605 του εναρμονισμένου συστήματος και είναι καταγωγής κρατών του Ειρηνικού που έχουν συνάψει ΣΟΕΣ βάσει διατάξεων μελλοντικής συνολικής συμφωνίας οικονομικής εταιρικής σχέσης μεταξύ της ΕΕ και των κρατών του Ειρηνικού. ΑΡΘΡΟ 5 Σώρευση στην Ευρωπαϊκή Ένωση 1.Με την επιφύλαξη των διατάξεων του άρθρου 2 παράγραφος 1, θεωρούνται προϊόντα καταγωγής ΕΕ τα προϊόντα που παράγονται εκεί με την ενσωμάτωση υλών καταγωγής κρατών εταίρων της ΚΑΑ, άλλων κρατών ΑΚΕ με τα οποία η ΕΕ έχει συνάψει συμφωνία οικονομικής εταιρικής σχέσης ή ΥΧΕ, υπό την προϋπόθεση ότι η επεξεργασία ή μεταποίηση που πραγματοποιήθηκαν στην Ευρωπαϊκή Ένωση υπερβαίνουν τις εργασίες που αναφέρονται στο άρθρο 9 παράγραφος 1. Οι ύλες αυτές δεν απαιτείται να έχουν υποστεί επαρκείς επεξεργασίες ή μεταποιήσεις. Όταν η επεξεργασία ή η μεταποίηση που πραγματοποιήθηκαν στην Ευρωπαϊκή Ένωση δεν υπερβαίνουν τις εργασίες που αναφέρονται στο άρθρο 9 παράγραφος 1, το παραγόμενο προϊόν θεωρείται καταγωγής της ΕΕ μόνον όταν η προστιθέμενη αξία στην ΕΕ είναι υψηλότερη από την αξία των χρησιμοποιηθεισών υλών καταγωγής μίας από τις άλλες χώρες ή ενός από τα άλλα εδάφη που αναφέρονται στην παράγραφο 1. Εάν αυτό δεν συμβαίνει, το παραγόμενο προϊόν θεωρείται καταγωγής της χώρας ή του εδάφους που εισέφερε την υψηλότερη αξία σε συνάρτηση με τις καταγόμενες ύλες που χρησιμοποιήθηκαν κατά την κατασκευή στην ΕΕ. Η καταγωγή των υλών καταγωγής άλλων κρατών ΑΚΕ με τα οποία η ΕΕ έχει συνάψει συμφωνία οικονομικής εταιρικής σχέσης ή ΥΧΕ καθορίζεται σύμφωνα με τους κανόνες καταγωγής στο πλαίσιο των προτιμησιακών συμφωνιών της ΕΕ με τις εν λόγω χώρες και εδάφη και σύμφωνα με το άρθρο 28.

2.Με την επιφύλαξη των διατάξεων του άρθρου 2 παράγραφος 1 στοιχείο β), η επεξεργασία ή η μεταποίηση που πραγματοποιούνται σε άλλα κράτη ΑΚΕ με τα οποία η ΕΕ έχει συνάψει συμφωνία οικονομικής εταιρικής σχέσης ή σε ΥΧΕ θεωρούνται ότι πραγματοποιήθηκαν στην ΕΕ, όταν τα προϊόντα που προκύπτουν έχουν υποστεί μεταγενέστερη επεξεργασία ή μεταποίηση. 3.Όταν η επεξεργασία ή η μεταποίηση που πραγματοποιήθηκε στην ΕΕ δεν υπερβαίνει τις εργασίες που αναφέρονται στο άρθρο 9 παράγραφος 1, το παραγόμενο προϊόν θεωρείται καταγωγής ΕΕ μόνον όταν η προστιθέμενη αξία στην ΕΕ είναι υψηλότερη από την αξία των υλών που χρησιμοποιήθηκαν σε μία από τις άλλες χώρες ή σε ένα από τα άλλα εδάφη. Εάν αυτό δεν συμβαίνει, το παραγόμενο προϊόν θεωρείται καταγωγής της χώρας ή του εδάφους που εισέφερε την υψηλότερη αξία σε συνάρτηση με τις ύλες που χρησιμοποιήθηκαν κατά την κατασκευή. 4.Η καταγωγή του τελικού προϊόντος καθορίζεται σύμφωνα με τους κανόνες καταγωγής του παρόντος πρωτοκόλλου και τις διατάξεις του άρθρου 28. Η σώρευση που προβλέπεται στο παρόν άρθρο εφαρμόζεται μόνο υπό τον όρο ότι: α)όλες οι χώρες και τα εδάφη που συμμετέχουν στην απόκτηση του χαρακτήρα καταγωγής και η χώρα προορισμού έχουν συνάψει μεταξύ τους συμφωνία ή διακανονισμό διοικητικής συνεργασίας που εγγυάται την ορθή εφαρμογή του παρόντος άρθρου και περιλαμβάνει αναφορά στη χρήση των κατάλληλων πιστοποιητικών καταγωγής· β)η ΕΕ γνωστοποιεί στα κράτη εταίρους της ΚΑΑ, μέσω της Γραμματείας της ΚΑΑ, λεπτομέρειες των συμφωνιών για διοικητική συνεργασία με τις άλλες χώρες ή εδάφη που αναφέρονται στο παρόν άρθρο. Η Ευρωπαϊκή Επιτροπή δημοσιεύει στην Επίσημη Εφημερίδα της Ευρωπαϊκής Ένωσης (σειρά C) και τα κράτη εταίροι της ΚΑΑ δημοσιοποιούν σύμφωνα τις δικές τους διαδικασίες την ημερομηνία κατά την οποία η προβλεπόμενη στο παρόν άρθρο σώρευση μπορεί να εφαρμοστεί για τις χώρες ή τα εδάφη του παρόντος άρθρου που πληρούν τις αναγκαίες προϋποθέσεις. 5.Η σώρευση που προβλέπεται στο παρόν άρθρο δεν εφαρμόζεται στις ύλες: α)που υπάγονται στις κλάσεις 1604 και 1605 του εναρμονισμένου συστήματος και είναι καταγωγής των κρατών ΣΟΕΣ του Ειρηνικού βάσει του άρθρου 6 παράγραφος 6 του πρωτοκόλλου ΙΙ της ενδιάμεσης συμφωνίας εταιρικής σχέσης μεταξύ της Ευρωπαϊκής Κοινότητας, αφενός, και των κρατών του Ειρηνικού, αφετέρου. β)που υπάγονται στις κλάσεις 1604 και 1605 του εναρμονισμένου συστήματος και είναι καταγωγής κρατών του Ειρηνικού δυνάμει διατάξεων βάσει διατάξεων μελλοντικής συνολικής συμφωνίας οικονομικής εταιρικής σχέσης μεταξύ της ΕΕ και των κρατών ΑΚΕ του Ειρηνικού. ΑΡΘΡΟ 6 Σώρευση με άλλες χώρες που απολαμβάνουν πρόσβαση στην αγορά της ΕΕ χωρίς δασμούς και ποσοστώσεις 1.Με την επιφύλαξη των διατάξεων του άρθρου 2 παράγραφος 2, οι ύλες καταγωγής χωρών και εδαφών: α)που υπάγονται στο «ειδικό καθεστώς υπέρ των λιγότερο αναπτυγμένων χωρών», στο πλαίσιο του συστήματος γενικευμένων δασμολογικών προτιμήσεων· β)που απολαμβάνουν πρόσβαση στην αγορά της ΕΕ χωρίς τελωνειακούς δασμούς και ποσοστώσεις βάσει των γενικών διατάξεων του συστήματος γενικευμένων δασμολογικών προτιμήσεων· θεωρούνται ύλες καταγωγής κράτους εταίρου της ΚΑΑ όταν ενσωματώνονται σε προϊόν που παράγεται σ’ αυτό το κράτος. Οι ύλες αυτές δεν απαιτείται να έχουν υποστεί επαρκείς επεξεργασίες ή μεταποιήσεις, υπό τον όρο, όμως, ότι έχουν υποστεί επεξεργασίες ή μεταποιήσεις πέραν αυτών που αναφέρονται στο άρθρο 9 παράγραφος 1. Σε περίπτωση που ένα προϊόν στο οποίο έχουν ενσωματωθεί αυτές οι ύλες περιλαμβάνει και μη καταγόμενες ύλες, θα πρέπει να υποστεί επαρκή επεξεργασία ή μεταποίηση σύμφωνα με το άρθρο 8 ώστε να θεωρηθεί προϊόν καταγωγής κράτους εταίρου της ΚΑΑ. 1.1.Η καταγωγή υλών από τις ενδιαφερόμενες χώρες ή εδάφη καθορίζεται σύμφωνα με τους κανόνες καταγωγής στο πλαίσιο των προτιμησιακών συμφωνιών της ΕΕ με τις εν λόγω χώρες και εδάφη και σύμφωνα με το άρθρο 28. 1.2.Η σώρευση που προβλέπεται στην παρούσα παράγραφο δεν εφαρμόζεται: α)στις ύλες που κατά την εισαγωγή τους στην ΕΕ υπόκεινται σε δασμούς αντιντάμπινγκ ή αντισταθμιστικούς δασμούς όταν κατάγονται από τη χώρα που υπόκειται στους εν λόγω δασμούς αντιντάμπινγκ ή αντισταθμιστικούς δασμούς· β)στις ύλες που ταξινομούνται στις δασμολογικές διακρίσεις του εναρμονισμένου συστήματος οι οποίες περιλαμβάνουν και άλλες οκταψήφιες δασμολογικές γραμμές που δεν είναι απαλλαγμένες από δασμούς, κατ’ εφαρμογήν του καθεστώτος της παραγράφου 1· γ)στα προϊόντα τόνου που ταξινομούνται στο κεφάλαιο 3 του ΕΣ για τα οποία γίνεται αναστολή των δασμών σύμφωνα με το γενικό καθεστώς του συστήματος γενικευμένων δασμολογικών προτιμήσεων της ΕΕ·

δ)στα προϊόντα για τα οποία καταργούνται οι δασμολογικές προτιμήσεις ως αποτέλεσμα διαβάθμισης, προσωρινής ανάκλησης ή ρητρών διασφάλισης σύμφωνα με το γενικό καθεστώς του συστήματος γενικευμένων δασμολογικών προτιμήσεων της ΕΕ. 2.Ύστερα από αίτηση εταίρου της ΚΑΑ, με την επιφύλαξη των διατάξεων του άρθρου 2 και υπό την προϋπόθεση ότι πληρούνται οι όροι των παραγράφων 2.1, 2.2 και 5, ύλες καταγωγής χωρών ή εδαφών που αποτελούν αντικείμενο συμφωνιών ή ρυθμίσεων που προβλέπουν πρόσβαση στην αγορά της Ευρωπαϊκής Ένωσης χωρίς δασμούς και ποσοστώσεις θεωρούνται ύλες καταγωγής κράτους εταίρου της ΚΑΑ. Η αίτηση υποβάλλεται από το κράτος εταίρο της ΚΑΑ στην ΕΕ, η οποία εγκρίνει την αίτηση σύμφωνα με τις εσωτερικές της διαδικασίες. Η σώρευση συνεχίζει να ισχύει υπό την προϋπόθεση ότι πληρούνται οι προαναφερθέντες όροι. Οι ύλες αυτές δεν απαιτείται να έχουν υποστεί επαρκείς επεξεργασίες ή μεταποιήσεις, υπό τον όρο, όμως, ότι έχουν υποστεί επεξεργασίες ή μεταποιήσεις πέραν αυτών που αναφέρονται στο άρθρο 9 παράγραφος 1. 2.1.Η καταγωγή υλών από τις ενδιαφερόμενες χώρες ή εδάφη καθορίζεται σύμφωνα με τους κανόνες καταγωγής στο πλαίσιο των προτιμησιακών συμφωνιών ή ρυθμίσεων της ΕΕ με τις εν λόγω χώρες και εδάφη και σύμφωνα με το άρθρο 28. 2.2.Η σώρευση που προβλέπεται στην παρούσα παράγραφο δεν εφαρμόζεται στις ύλες: α)που υπάγονται στα κεφάλαια 1 έως 24 του εναρμονισμένου συστήματος ή περιλαμβάνονται στον κατάλογο προϊόντων που παρατίθεται στο παράρτημα 1 παράγραφος 1 σημείο ii) της συμφωνίας για τη γεωργία, η οποία περιλαμβάνεται στη ΓΣΔΕ του 1994· β)που κατά την εισαγωγή τους στην ΕΕ υπόκεινται σε δασμούς αντιντάμπινγκ ή αντισταθμιστικούς δασμούς όταν κατάγονται από τη χώρα που υπόκειται στους εν λόγω δασμούς αντιντάμπινγκ ή αντισταθμιστικούς δασμούς· γ)που ταξινομούνται στις δασμολογικές διακρίσεις του εναρμονισμένου συστήματος οι οποίες περιλαμβάνουν και άλλες οκταψήφιες δασμολογικές γραμμές που δεν είναι απαλλαγμένες από δασμούς, κατ’ εφαρμογήν των συμφωνιών ή ρυθμίσεων που αναφέρονται στην παράγραφο 2· δ)που υπόκεινται σε μέτρα αποκατάστασης και διασφαλίσεις ή κάθε άλλο μέτρο που στερεί από τα προϊόντα αυτά την πρόσβαση στην αγορά της ΕΕ χωρίς δασμούς και ποσοστώσεις, βάσει οποιασδήποτε συμφωνίας ελεύθερων συναλλαγών που έχει συναφθεί μεταξύ της ΕΕ και τρίτης χώρας. 3.Η ΕΕ κοινοποιεί ετησίως στην επιτροπή τελωνείων τον κατάλογο των υλών και των χωρών στις οποίες εφαρμόζονται οι διατάξεις των παραγράφων 1 και 2. Τα κράτη εταίροι της ΚΑΑ κοινοποιούν στην Ευρωπαϊκή Επιτροπή, σε τριμηνιαία βάση, τις χώρες στις οποίες εφαρμόστηκε σώρευση βάσει των παραγράφων 1 και 2. 4.Τα πιστοποιητικά κυκλοφορίας εμπορευμάτων EUR 1 ή οι δηλώσεις τόπου καταγωγής που εκδίδονται κατ’ εφαρμογήν των παραγράφων 1 και 2 φέρουν την ακόλουθη ένδειξη (στο πλαίσιο/πεδίο 7): «Application of Article 6.1 or 6.2 of Protocol 1 to the EU-EAC EPA». 5.Η σώρευση που προβλέπεται στις παραγράφους 1 και 2 του παρόντος άρθρου εφαρμόζεται μόνο υπό τον όρο ότι: α)όλες οι χώρες και τα εδάφη που συμμετέχουν στην απόκτηση του χαρακτήρα καταγωγής έχουν συνάψει συμφωνία ή διακανονισμό διοικητικής συνεργασίας μεταξύ τους χρησιμοποιώντας το υπόδειγμα στο παράρτημα Χ, η οποία εγγυάται την ορθή εφαρμογή του παρόντος άρθρου και περιλαμβάνει αναφορά στη χρήση των σχετικών πιστοποιητικών καταγωγής· β)τα κράτη εταίροι της ΚΑΑ γνωστοποιούν στην ΕΕ, μέσω της Ευρωπαϊκής Επιτροπής, λεπτομέρειες των συμφωνιών ή διακανονισμών διοικητικής συνεργασίας με τις άλλες χώρες ή εδάφη που αναφέρονται στο παρόν άρθρο. Η Ευρωπαϊκή Επιτροπή δημοσιεύει στην Επίσημη Εφημερίδα της Ευρωπαϊκής Ένωσης (σειρά C) την ημερομηνία κατά την οποία η προβλεπόμενη στο παρόν άρθρο σώρευση μπορεί να εφαρμοστεί για τις χώρες και τα εδάφη του παρόντος άρθρου που πληρούν τις αναγκαίες προϋποθέσεις. ΑΡΘΡΟ 7 Εξ ολοκλήρου παραγόμενα προϊόντα 1.Θεωρούνται ως παραγόμενα εξ ολοκλήρου σε κράτος εταίρο της ΚΑΑ ή στην ΕΕ: α)τα ορυκτά προϊόντα που εξορύσσονται από το έδαφός τους ή από τον θαλάσσιο πυθμένα τους· β)φυτά και κηπευτικά που καλλιεργούνται, συγκομίζονται ή συλλέγονται σε αυτή· γ)τα ζώντα ζώα που γεννώνται και εκτρέφονται εκεί·

δ)τα προϊόντα που προέρχονται από ζώντα ζώα τα οποία εκτρέφονται εκεί· ε)τα προϊόντα που λαμβάνονται με τη σφαγή ζώων τα οποία έχουν γεννηθεί και εκτραφεί εκεί· στ)i)τα προϊόντα της θήρας ή αλιείας που ασκείται εκεί· ii)τα προϊόντα της υδατοκαλλιέργειας, συμπεριλαμβανομένης της θαλασσοκαλλιέργειας, όταν τα ψάρια γεννιούνται και εκτρέφονται εκεί· ζ)τα προϊόντα θαλάσσιας αλιείας και άλλα προϊόντα, που λαμβάνονται από τη θάλασσα εκτός των χωρικών υδάτων των κρατών εταίρων της ΚΑΑ ή της ΕΕ με τα σκάφη τους· η)τα προϊόντα που παράγονται επάνω στα πλοία-εργοστάσιά τους αποκλειστικά από προϊόντα που αναφέρονται στο στοιχείο στ)· θ)τα μεταχειρισμένα είδη που έχουν συγκεντρωθεί στα κράτη αυτά, υπό την προϋπόθεση ότι δύνανται να χρησιμοποιηθούν μόνον για την ανάκτηση πρώτων υλών· ι) τα απόβλητα και απορρίμματα που προέρχονται από μεταποιητικές εργασίες οι οποίες έχουν πραγματοποιηθεί εκεί· ια)τα προϊόντα που εξορύσσονται από το θαλάσσιο έδαφος ή υπέδαφος εκτός των χωρικών τους υδάτων, υπό την προϋπόθεση ότι έχουν αποκλειστικό δικαίωμα εκμετάλλευσης αυτού του εδάφους ή υπεδάφους· ιβ)τα εμπορεύματα που παράγονται εκεί αποκλειστικά από τα προϊόντα που αναφέρονται στα στοιχεία α) έως ι). 2.Οι όροι «σκάφη τους» και «πλοία-εργοστάσιά τους» στην παράγραφο 1 στοιχεία ζ) και η), ισχύουν μόνο για τα σκάφη και τα πλοία-εργοστάσια: α)που είναι νηολογημένα σε κράτος μέλος της ΕΕ ή σε κράτος εταίρο της ΚΑΑ ή σε ΥΧΕ· β)που φέρουν τη σημαία κράτους μέλους της ΕΕ ή κράτους εταίρου της ΚΑΑ ή ΥΧΕ· γ)που πληρούν έναν από τους ακόλουθους όρους: θ)ανήκουν, κατά ποσοστό 50 % τουλάχιστον, σε υπηκόους κράτους μέλους της ΕΕ ή κράτους εταίρου της ΚΑΑ ή ΥΧΕ· ή ii)ανήκουν σε εταιρείες: –που έχουν την έδρα τους και τον κύριο τόπο δραστηριοτήτων τους σε κράτος μέλος της ΕΕ ή σε κράτος εταίρο της ΚΑΑ ή σε ΥΧΕ· και –οι οποίες ανήκουν, κατά ποσοστό 50 % τουλάχιστον, σε κράτος μέλος της ΕΕ ή σε κράτος εταίρο της ΚΑΑ ή σε ΥΧΕ, ή σε δημόσιους οργανισμούς ή υπηκόους των εν λόγω κρατών. 3.Παρά τις διατάξεις της παραγράφου 2, η ΕΕ αναγνωρίζει, κατόπιν αιτήματος κράτους εταίρου της ΚΑΑ, ότι σκάφη ναυλωμένα ή μισθωμένα από υπηκόους του εν λόγω κράτους εταίρου της ΚΑΑ αντιμετωπίζονται ως «σκάφη τους» για την άσκηση αλιευτικών δραστηριοτήτων υπό τους ακόλουθους όρους:

α)φέρουν τη σημαία του κράτους εταίρου της ΚΑΑ· και β)το κράτος εταίρος της ΚΑΑ προσέφερε στην ΕΕ τη δυνατότητα να διαπραγματευθεί μια αλιευτική συμφωνία και η ΕΕ δεν δέχτηκε αυτή την προσφορά· και γ)τουλάχιστον το 50 % του πληρώματος, συμπεριλαμβανομένων του κυβερνήτη και των αξιωματικών, είναι υπήκοοι κρατών που αποτελούν μέρη της συμφωνίας ή υπήκοοι ΥΧΕ· και δ)τα αλιεύματα εκφορτώνονται και υφίστανται επεξεργασία στο κράτος εταίρο της ΚΑΑ· και ε)οι δραστηριότητες που πραγματοποιούνται βάσει της παρούσας παραγράφου θέτουν ως στόχο ένα πλεόνασμα το οποίο προσδιορίζεται μέσω επιστημονικών συμβουλών που διατίθενται στο πλαίσιο της επιτροπής IOTC από αρμόδιες διεθνείς, περιφερειακές ή εθνικές αρχές· και στ)η επιτροπή τελωνείων έχει αποδεχτεί τη σύμβαση ναύλωσης ή χρηματοδοτικής μίσθωσης επειδή εξασφαλίζει επαρκείς δυνατότητες ανάπτυξης της αλιευτικής ικανότητας για ίδιο λογαριασμό του κράτους εταίρου της ΚΑΑ και ιδίως επειδή αναθέτει στο κράτος εταίρο της ΚΑΑ την ευθύνη για τη ναυτική και εμπορική διαχείριση του σκάφους που τίθεται στη διάθεσή του για σημαντικό χρονικό διάστημα. 4.Καθένας από τους όρους της παραγράφου 2 μπορεί να πληρούται στην ΕΕ, σε διάφορα κράτη εταίρους της ΚΑΑ, στις ΥΧΕ ή σε κράτη που είναι μέρη σε άλλες ΣΟΕΣ, υπό την προϋπόθεση ότι οι χώρες που συμμετέχουν επωφελούνται από τη σώρευση σύμφωνα με τα άρθρα 4 και 5. Σε αυτή την περίπτωση, τα προϊόντα θεωρείται ότι κατάγονται από τη χώρα της οποίας τη σημαία φέρει το σκάφος ή το πλοίο-εργοστάσιο, σύμφωνα με την παράγραφο 2 στοιχείο β). Οι παρόντες όροι ισχύουν σε σχέση με τις ΥΧΕ και τα κράτη που είναι μέρη σε άλλες ΣΟΕΣ μόνο εφόσον πληρούνται οι διατάξεις του άρθρου 4 παράγραφος 3. ΑΡΘΡΟ 8 Επαρκώς επεξεργασμένα ή μεταποιημένα προϊόντα 1.Για τους σκοπούς του άρθρου 2, προϊόντα που δεν έχουν παραχθεί εξ ολοκλήρου θεωρούνται επαρκώς επεξεργασμένα ή μεταποιημένα, όταν πληρούνται οι όροι που καθορίζονται στο παράρτημα II. 2.Οι όροι που αναφέρονται στην παράγραφο 1 ανωτέρω προβλέπουν, για όλα τα προϊόντα που καλύπτονται από την παρούσα συμφωνία, την επεξεργασία ή τη μεταποίηση που πρέπει να υφίστανται οι μη καταγόμενες ύλες που χρησιμοποιούνται για την κατασκευή των προϊόντων αυτών και εφαρμόζονται μόνο σε σχέση με αυτές τις ύλες. Συνεπώς, αν ένα προϊόν που έχει αποκτήσει τον χαρακτήρα καταγωγής πληρώντας τους όρους που καθορίζονται στο παράρτημα ΙΙ χρησιμοποιείται για την κατασκευή ενός άλλου προϊόντος, οι όροι που ισχύουν για το προϊόν στο οποίο ενσωματώνεται δεν ισχύουν και ως προς το ενσωματωθέν προϊόν, και δεν λαμβάνονται υπόψη οι μη καταγόμενες ύλες που χρησιμοποιήθηκαν, ενδεχομένως, για την κατασκευή του. 3.Με την επιφύλαξη των παραγράφων 1 και 2, μη καταγόμενες ύλες οι οποίες, σύμφωνα με τους όρους του παραρτήματος ΙΙ δεν πρέπει να χρησιμοποιούνται στην κατασκευή ενός δεδομένου προϊόντος, μπορούν ωστόσο να χρησιμοποιηθούν, υπό τον όρο ότι η συνολική αξία τους ή το καθαρό βάρος τους που έχει υπολογιστεί για το προϊόν δεν υπερβαίνει: α)το 15 % του βάρους του προϊόντος για τα προϊόντα που υπάγονται στα κεφάλαια 2 και 4 έως 24 του Εναρμονισμένου Συστήματος, εκτός από τα μεταποιημένα προϊόντα αλιείας του κεφαλαίου 16· β)το 15 % της τιμής εκ του εργοστασίου του προϊόντος για τα άλλα προϊόντα, πλην εκείνων που υπάγονται στα κεφάλαια 50 έως 63 του Εναρμονισμένου Συστήματος, για τα οποία εφαρμόζονται τα όρια ανοχής που αναφέρονται στις σημειώσεις 6 και 7 του παραρτήματος ΙΙ μέρος Ι. 4.Η παράγραφος 3 δεν επιτρέπει την υπέρβαση κανενός από τα ποσοστά μέγιστης περιεκτικότητας σε μη καταγόμενες ύλες τα οποία καθορίζονται στους κανόνες του καταλόγου του παραρτήματος ΙΙ. 5.Οι παράγραφοι 3 και 4 δεν εφαρμόζονται στα εξ ολοκλήρου παραγόμενα προϊόντα κατά την έννοια του άρθρου 7. Εντούτοις, με την επιφύλαξη του άρθρου 9 και του άρθρου 10 παράγραφος 1, το όριο ανοχής που προβλέπεται στις παραγράφους αυτές εφαρμόζεται στο άθροισμα όλων των υλών που χρησιμοποιούνται για την κατασκευή ενός προϊόντος και για τις οποίες ο κανόνας του καταλόγου του παραρτήματος ΙΙ για το προϊόν αυτό απαιτεί να είναι εξ ολοκλήρου παραγόμενες. ΑΡΘΡΟ 9 Ανεπαρκής επεξεργασία ή μεταποίηση 1.Με την επιφύλαξη της παραγράφου 2, οι ακόλουθες επεξεργασίες ή μεταποιήσεις θεωρούνται ανεπαρκείς για την απόκτηση του χαρακτήρα των προϊόντων καταγωγής, ανεξάρτητα από το αν πληρούνται οι απαιτήσεις του άρθρου 8:

α)οι εργασίες συντήρησης που εξασφαλίζουν τη διατήρηση των προϊόντων σε καλή κατάσταση κατά τη μεταφορά και αποθήκευσή τους· β)οι διαιρέσεις και συνενώσεις δεμάτων· γ)το πλύσιμο, το καθάρισμα· η αφαίρεση σκόνης, οξειδίων, ελαίων, χρωμάτων ή άλλων επικαλύψεων· δ)το σιδέρωμα ή πρεσάρισμα κλωστοϋφαντουργικών ειδών· ε)οι απλές εργασίες βαφής και στίλβωσης· στ)η αποφλοίωση, η μερική ή ολική άλεση ρυζιού, η στίλβωση και το γυάλισμα δημητριακών και ρυζιού· ζ)οι εργασίες για τον χρωματισμό και τον αρωματισμό ζάχαρης ή για την κατασκευή κύβων ζάχαρης· η μερική ή ολική άλεση κρυσταλλικής ζάχαρης· η)η αφαίρεση του φλοιού, των κουκουτσιών και του κελύφους φρούτων, καρπών και λαχανικών· θ)το ακόνισμα, η απλή λείανση ή ο απλός τεμαχισμός· ι)το κοσκίνισμα, η διαλογή, η ταξινόμηση, η κατάταξη, η διαβάθμιση, ο συνδυασμός· (συμπεριλαμβανομένης της σύνθεσης συνόλου ειδών)· ια)η απλή τοποθέτηση σε φιάλες, κονσέρβες, φιαλίδια, σάκους, κουτιά, η στερέωση επί λεπτοσανίδων και κάθε άλλη απλή εργασία συσκευασίας· ιβ)η επίθεση ή εκτύπωση σημάτων, ετικετών, λογοτύπων και άλλων παρόμοιων διακριτικών σημείων στα προϊόντα ή τη συσκευασία τους· ιγ)η απλή ανάμειξη προϊόντων, έστω και διαφορετικού είδους· η ανάμειξη της ζάχαρης με οποιαδήποτε άλλη ύλη· ιδ) η απλή προσθήκη νερού ή η αραίωση ή αφυδάτωση ή μετουσίωση προϊόντων· ιε)η απλή συνένωση μερών είδους για την κατασκευή ενός πλήρους είδους ή η αποσυναρμολόγηση προϊόντων σε μέρη τους· ιστ)ο συνδυασμός δύο ή περισσοτέρων εργασιών που προβλέπονται στα στοιχεία α) έως ιδ)· ιζ)η σφαγή ζώων. 2.Όλες οι εργασίες που διενεργούνται είτε στην Ευρωπαϊκή Ένωση είτε σε κράτη εταίρους της ΚΑΑ σε συγκεκριμένο προϊόν πρέπει να εξετάζονται από κοινού, όταν πρόκειται να οριστεί αν η πραγματοποιηθείσα επεξεργασία ή μεταποίηση του προϊόντος αυτού πρέπει να θεωρηθεί ανεπαρκής κατά την έννοια της παραγράφου 1.



ΑΡΘΡΟ 10

Μονάδα χαρακτηρισμού 1.Η μονάδα χαρακτηρισμού για την εφαρμογή των διατάξεων του παρόντος πρωτοκόλλου συνίσταται στο συγκεκριμένο προϊόν, που θεωρείται μονάδα βάσης για τον προσδιορισμό της κατάταξης σύμφωνα με την ονοματολογία του εναρμονισμένου συστήματος. Κατά συνέπεια: α)όταν ένα προϊόν αποτελούμενο από ομάδα ή από σύνολο συναρμολογηθέντων ειδών ταξινομείται, σύμφωνα με το εναρμονισμένο σύστημα, σε μία μόνο κλάση, το όλον αποτελεί τη μονάδα χαρακτηρισμού· β)όταν μια αποστολή αποτελείται από πανομοιότυπα προϊόντα που ταξινομούνται στην ίδια κλάση του εναρμονισμένου συστήματος, κάθε προϊόν πρέπει να λαμβάνεται υπόψη χωριστά κατά την εφαρμογή των διατάξεων του παρόντος πρωτοκόλλου. 2.Όταν, βάσει του γενικού κανόνα 5 για την ερμηνεία του εναρμονισμένου συστήματος, η συσκευασία συμπεριλαμβάνεται στο προϊόν για σκοπούς ταξινόμησης, τότε αυτή συμπεριλαμβάνεται και για τον προσδιορισμό της καταγωγής. ΑΡΘΡΟ 11 Εξαρτήματα, ανταλλακτικά και εργαλεία Τα εξαρτήματα, ανταλλακτικά και εργαλεία που παραδίδονται μαζί με ένα είδος εξοπλισμού, μηχανή, συσκευή ή όχημα και τα οποία αποτελούν μέρος του κανονικού τους εξοπλισμού και συμπεριλαμβάνονται στην τιμή του τελευταίου ή δεν τιμολογούνται ξεχωριστά, θεωρούνται ότι αποτελούν σύνολο με το εν λόγω είδος εξοπλισμού, τη μηχανή, τη συσκευή ή το όχημα. ΑΡΘΡΟ 12 Συνδυασμοί προϊόντων Κατά την έννοια του γενικού κανόνα 3 για την ερμηνεία του εναρμονισμένου συστήματος, οι συνδυασμοί προϊόντων θεωρούνται καταγόμενα προϊόντα όταν όλα τα συστατικά μέρη τους είναι καταγόμενα προϊόντα. Ωστόσο, όταν ο συνδυασμός προϊόντων αποτελείται από καταγόμενα προϊόντα και μη καταγόμενα προϊόντα θεωρείται στο σύνολό του καταγόμενος, υπό τον όρο ότι η αξία των μη καταγόμενων προϊόντων δεν υπερβαίνει το 15 τοις εκατό της τιμής εκ του εργοστασίου του συνδυασμού. ΑΡΘΡΟ 13 Ουδέτερα στοιχεία Για να προσδιοριστεί κατά πόσον ένα προϊόν έχει χαρακτήρα καταγωγής, δεν είναι αναγκαίο να καθορίζεται η καταγωγή των κατωτέρω στοιχείων που ενδέχεται να χρησιμοποιήθηκαν στην κατασκευή του: α)της ηλεκτρικής ενέργειας και των καυσίμων· β)των εγκαταστάσεων και του εξοπλισμού· γ)των μηχανημάτων και εργαλείων· δ)των προϊόντων που δεν υπεισέρχονται ή δεν πρόκειται να υπεισέλθουν στην τελική σύνθεση του προϊόντος. ΤΙΤΛΟΣ III ΕΔΑΦΙΚΕΣ ΠΡΟΫΠΟΘΕΣΕΙΣ

ΑΡΘΡΟ 14 Αρχή της εδαφικότητας 1.Με την επιφύλαξη των άρθρων 3, 4, 5 και 6, οι όροι του τίτλου II σχετικά με την απόκτηση του χαρακτήρα καταγωγής πρέπει να πληρούνται ανελλιπώς στα κράτη εταίρους της ΚΑΑ ή στην ΕΕ. 2.Με την επιφύλαξη των άρθρων 3, 4, 5 και 6, αν καταγόμενα εμπορεύματα που έχουν εξαχθεί από κράτος εταίρο της ΚΑΑ ή από την ΕΕ προς άλλη χώρα επανεισαχθούν, πρέπει να θεωρούνται μη καταγόμενα, εκτός εάν μπορεί να αποδειχθεί κατά τρόπο ικανοποιητικό για τις τελωνειακές αρχές ότι: α)τα επανεισαγόμενα εμπορεύματα είναι τα ίδια με τα εμπορεύματα που εξήχθησαν· και β)δεν έχουν υποστεί καμία εργασία πέραν εκείνων που ήταν αναγκαίες για τη διατήρησή τους σε καλή κατάσταση, ενόσω βρίσκονταν στην εν λόγω χώρα ή κατά την εξαγωγή τους. ΑΡΘΡΟ 15 Μη αλλοίωση 1.Τα προϊόντα που εκτελωνίζονται για εγχώρια χρήση σε ένα μέρος είναι τα ίδια προϊόντα με εκείνα που εξάγονται από το άλλο μέρος από το οποίο θεωρείται ότι κατάγονται. Δεν έχουν αλλοιωθεί ή μεταποιηθεί με οποιονδήποτε τρόπο ούτε έχουν υποστεί καμία εργασία πέραν εκείνων που ήταν αναγκαίες για τη διατήρησή τους σε καλή κατάσταση ή πέρα από προσθήκη ή τοποθέτηση σήματος, ετικέτας, σφραγίδας ή τυχόν τεκμηρίωσης για την εξασφάλιση της συμμόρφωσης με ειδικές εσωτερικές απαιτήσεις του εισάγοντος μέρους, πριν εκτελωνιστούν για εγχώρια χρήση. 2.Η αποθήκευση προϊόντων ή φορτίων αποστολής επιτρέπεται με την προϋπόθεση ότι παραμένουν υπό τελωνειακή επιτήρηση στη χώρα ή στις χώρες διαμετακόμισης. 3.Με την επιφύλαξη των διατάξεων του τίτλου ΙV, η κατάτμηση του φορτίου αποστολής επιτρέπεται εφόσον πραγματοποιείται από τον εξαγωγέα ή υπ’ ευθύνη του, υπό τον όρο ότι τα εμπορεύματα παραμένουν υπό τελωνειακή επιτήρηση στη χώρα ή στις χώρες κατάτμησης του φορτίου αποστολής. 4.Θεωρείται ότι τηρούνται οι διατάξεις των παραγράφων 1 έως 3, εκτός εάν οι τελωνειακές αρχές έχουν λόγους να πιστεύουν το αντίθετο. Σε αυτές τις περιπτώσεις, οι τελωνειακές αρχές μπορούν να ζητούν από τον διασαφιστή να αποδείξει τη συμμόρφωση· για την απόδειξη μπορεί να χρησιμοποιηθεί οποιοδήποτε μέσο, συμπεριλαμβανομένων των συμβάσεων μεταφοράς, όπως φορτωτικές ή πραγματικά ή απτά αποδεικτικά στοιχεία που βασίζονται στη σήμανση ή την αρίθμηση συσκευασιών ή κάθε αποδεικτικό στοιχείο που συνδέεται με τα εμπορεύματα καθαυτά.



ΑΡΘΡΟ 16 Εκθέσεις 1.Προϊόντα καταγωγής που αποστέλλονται για να συμμετάσχουν σε έκθεση σε χώρα ή έδαφος άλλο από αυτά που αναφέρονται στα άρθρα 4, 5 και 6 με τα οποία ισχύει η σώρευση και πωλούνται μετά την έκθεση για να εισαχθούν στην ΕΕ ή σε κράτος εταίρο της ΚΑΑ εμπίπτουν κατά την εισαγωγή στις διατάξεις της παρούσας συμφωνίας, υπό την προϋπόθεση ότι αποδεικνύεται κατά τρόπο ικανοποιητικό για τις τελωνειακές αρχές ότι: α)ο εξαγωγέας απέστειλε τα προϊόντα αυτά από κράτος εταίρο της ΚΑΑ ή από την ΕΕ στη χώρα στην οποία πραγματοποιήθηκε η έκθεση και τα παρουσίασε εκεί· β)τα προϊόντα πωλήθηκαν ή διατέθηκαν κατ’ άλλο τρόπο από τον εν λόγω εξαγωγέα σε άτομο σε ένα κράτος εταίρο της ΚΑΑ ή στην ΕΕ· γ)τα προϊόντα απεστάλησαν, κατά τη διάρκεια της έκθεσης ή αμέσως μετά, στην κατάσταση στην οποία είχαν αποσταλεί στην έκθεση· και δ)τα προϊόντα, από τη στιγμή που απεστάλησαν στην έκθεση, δεν χρησιμοποιήθηκαν για σκοπούς άλλους από την επίδειξή τους στην έκθεση.

2.Πρέπει να εκδίδεται ή να συντάσσεται, σύμφωνα με τις διατάξεις του τίτλου ΙV, πιστοποιητικό καταγωγής και να υποβάλλεται στις τελωνειακές αρχές της χώρας εισαγωγής κατά τον συνήθη τρόπο. Στο πιστοποιητικό πρέπει να αναγράφεται η ονομασία και η διεύθυνση της έκθεσης. Είναι δυνατό να ζητούνται, όπου κρίνεται αναγκαίο, συμπληρωματικές έγγραφες αποδείξεις σχετικά με τις συνθήκες υπό τις οποίες εκτέθηκαν τα προϊόντα. 3.Η παράγραφος 1 εφαρμόζεται για κάθε έκθεση εμπορικού, βιομηχανικού, γεωργικού ή βιοτεχνικού χαρακτήρα, εμποροπανήγυρη ή παρόμοια δημόσια εκδήλωση που δεν διοργανώνεται για ιδιωτικούς σκοπούς σε καταστήματα ή εμπορικούς χώρους με σκοπό την πώληση αλλοδαπών προϊόντων και κατά τη διάρκεια της οποίας τα προϊόντα παραμένουν υπό τελωνειακό έλεγχο. ΤΙΤΛΟΣ IV ΠΙΣΤΟΠΟΙΗΤΙΚΟ ΚΑΤΑΓΩΓΗΣ ΑΡΘΡΟ 17 Γενικές απαιτήσεις 1.Προϊόντα καταγωγής κράτους εταίρου της ΚΑΑ, κατά την εισαγωγή τους στην ΕΕ, και προϊόντα καταγωγής ΕΕ, κατά την εισαγωγή τους σε κράτος εταίρο της ΚΑΑ, υπάγονται στις διατάξεις της παρούσας συμφωνίας, εφόσον προσκομιστεί ένα από τα ακόλουθα έγγραφα: α)πιστοποιητικό κυκλοφορίας EUR 1, του οποίου υπόδειγμα παρατίθεται στο παράρτημα III· ή β)στις περιπτώσεις που ορίζονται στο άρθρο 22 παράγραφος 1, δήλωση η οποία εφεξής αποκαλείται «δήλωση τόπου καταγωγής», την οποία αναγράφει ο εξαγωγέας στο τιμολόγιο, στο δελτίο παράδοσης ή σε κάθε άλλο εμπορικό έγγραφο που περιγράφει τα σχετικά προϊόντα με επαρκείς λεπτομέρειες, ώστε να είναι δυνατή η εξακρίβωση της ταυτότητάς τους. Το κείμενο της δήλωσης τόπου καταγωγής παρατίθεται στο παράρτημα IV. 2.Μετά από κοινοποίηση της ΕΕ προς τα κράτη εταίρους της ΚΑΑ στο πλαίσιο της επιτροπής τελωνείων, προϊόντα καταγωγής ΕΕ, κατά την εισαγωγή τους σε κράτος εταίρο της ΚΑΑ, υπόκεινται στην προτιμησιακή δασμολογική μεταχείριση της παρούσας συμφωνίας κατόπιν υποβολής δήλωσης τόπου καταγωγής η οποία συντάσσεται όπως προβλέπεται στο άρθρο 22 από εξαγωγέα εγγεγραμμένο σύμφωνα με τη σχετική νομοθεσία της ΕΕ. Στην εν λόγω κοινοποίηση μπορεί να ορίζεται ότι η παράγραφος 2 στοιχεία α) και β) παύουν να ισχύουν για την ΕΕ. 3.Παρά τις διατάξεις της παραγράφου 1, στις περιπτώσεις που αναφέρονται στο άρθρο 27, προϊόντα καταγωγής κατά την έννοια του παρόντος πρωτοκόλλου εμπίπτουν στην παρούσα συμφωνία χωρίς να είναι αναγκαία η υποβολή κανενός από τα προαναφερθέντα έγγραφα. 4.Για την εφαρμογή των διατάξεων του παρόντος τίτλου, οι εξαγωγείς πρέπει να επιδιώκουν να χρησιμοποιούν κοινή γλώσσα για τα κράτη εταίρους της ΚΑΑ και την ΕΕ. ΑΡΘΡΟ 18 Διαδικασία έκδοσης πιστοποιητικού κυκλοφορίας εμπορευμάτων EUR 1 1.Το πιστοποιητικό κυκλοφορίας ΕUR 1 εκδίδεται από τις τελωνειακές αρχές της χώρας εξαγωγής ύστερα από γραπτή αίτηση, που υποβάλλεται από τον εξαγωγέα ή, με ευθύνη του εξαγωγέα, από τον εξουσιοδοτημένο αντιπρόσωπό του. 2.Για τον σκοπό αυτό, ο εξαγωγέας ή ο εξουσιοδοτημένος αντιπρόσωπός του συμπληρώνουν το πιστοποιητικό κυκλοφορίας EUR 1 και την αίτηση, των οποίων υποδείγματα παρατίθενται στο παράρτημα ΙΙΙ. Τα έντυπα αυτά συμπληρώνονται σύμφωνα με τις διατάξεις του παρόντος πρωτοκόλλου. Εάν τα έντυπα είναι χειρόγραφα, πρέπει να συμπληρωθούν με μελάνι και ευανάγνωστους χαρακτήρες. Η περιγραφή των προϊόντων πρέπει να δίνεται στο πλαίσιο που προορίζεται για τον σκοπό αυτό χωρίς να παρεμβάλλονται κενές σειρές. Όταν στο πλαίσιο υπάρχουν κενές γραμμές, πρέπει να σύρεται οριζόντια γραμμή κάτω από την τελευταία γραμμή της περιγραφής και να διαγραμμίζεται ο κενός χώρος. 3.Ο εξαγωγέας που ζητεί την έκδοση πιστοποιητικού κυκλοφορίας εμπορευμάτων EUR 1 πρέπει να είναι σε θέση να υποβάλει, ανά πάσα στιγμή, εάν του ζητηθεί από τις τελωνειακές αρχές της χώρας εξαγωγής στην οποία εκδίδεται το πιστοποιητικό κυκλοφορίας EUR 1, κάθε κατάλληλο έγγραφο για την απόδειξη του χαρακτήρα καταγωγής των σχετικών προϊόντων καθώς και της τήρησης των λοιπών όρων του παρόντος πρωτοκόλλου. 4.Πιστοποιητικό κυκλοφορίας EUR 1 εκδίδεται από τις τελωνειακές αρχές ενός κράτους μέλους της ΕΕ ή ενός κράτους εταίρου της ΚΑΑ, εάν τα σχετικά προϊόντα μπορούν να θεωρηθούν προϊόντα καταγωγής ΕΕ ή κράτους εταίρου της ΚΑΑ ή μίας από τις υπόλοιπες χώρες ή ενός από τα υπόλοιπα εδάφη που αναφέρονται στα άρθρα 4 και 5 και πληρούν τις λοιπές διατάξεις του παρόντος πρωτοκόλλου. 5.Οι τελωνειακές αρχές που εκδίδουν τα σχετικά πιστοποιητικά λαμβάνουν όλα τα αναγκαία μέτρα για την επαλήθευση του χαρακτήρα καταγωγής των προϊόντων και της εκπλήρωσης των λοιπών διατάξεων του παρόντος πρωτοκόλλου. Για τον σκοπό αυτό, οι εν λόγω αρχές έχουν το δικαίωμα να ζητούν την προσκόμιση κάθε αποδεικτικού στοιχείου και να διενεργούν ελέγχους των λογιστικών βιβλίων του εξαγωγέα καθώς και οποιονδήποτε άλλον έλεγχο κρίνουν αναγκαίο. Οι τελωνειακές αρχές έκδοσης εξασφαλίζουν επίσης την ορθή συμπλήρωση των εντύπων που αναφέρονται στην παράγραφο 2. Ιδίως, ελέγχουν αν ο χώρος που προορίζεται για την περιγραφή των προϊόντων έχει συμπληρωθεί κατά τρόπο που να αποκλείει οποιαδήποτε πιθανότητα δολίων προσθηκών. 6.Η ημερομηνία έκδοσης του πιστοποιητικού κυκλοφορίας εμπορευμάτων EUR 1 αναγράφεται στο πλαίσιο 11 του πιστοποιητικού.

7.Πιστοποιητικό κυκλοφορίας εμπορευμάτων EUR 1 εκδίδεται από τις τελωνειακές αρχές και τίθεται στη διάθεση του εξαγωγέα, μόλις πραγματοποιηθεί ή εξασφαλιστεί πραγματική εξαγωγή. ΑΡΘΡΟ 19 Εκ των υστέρων έκδοση πιστοποιητικού κυκλοφορίας εμπορευμάτων EUR 1 1.Παρά τις διατάξεις του άρθρου 18 παράγραφος 7, το πιστοποιητικό κυκλοφορίας εμπορευμάτων EUR 1 μπορεί, σε εξαιρετικές περιπτώσεις, να εκδίδεται μετά την εξαγωγή των προϊόντων τα οποία αφορά, εάν: α)δεν είχε εκδοθεί κατά τη στιγμή της εξαγωγής συνεπεία λαθών, ακουσίων παραλείψεων ή ειδικών περιστάσεων· ή β)αποδεικνύεται κατά τρόπο ικανοποιητικό για τις τελωνειακές αρχές ότι εκδόθηκε πιστοποιητικό κυκλοφορίας EUR 1, το οποίο δεν έγινε δεκτό κατά την εισαγωγή για τεχνικούς λόγους. 2.Για την εφαρμογή της παραγράφου 1, ο εξαγωγέας στην αίτησή του πρέπει να αναφέρει τον τόπο και την ημερομηνία της εξαγωγής των προϊόντων τα οποία αφορά το πιστοποιητικό κυκλοφορίας EUR 1, καθώς και τους λόγους για τους οποίους υποβάλλει την αίτηση. 3.Οι τελωνειακές αρχές μπορούν να εκδώσουν εκ των υστέρων πιστοποιητικό κυκλοφορίας EUR 1, μόνον αφού επαληθεύσουν ότι τα στοιχεία που περιέχονται στην αίτηση του εξαγωγέα ανταποκρίνονται σε εκείνα του αντίστοιχου φακέλου. 4.Τα πιστοποιητικά κυκλοφορίας EUR 1 που εκδίδονται εκ των υστέρων φέρουν την ακόλουθη φράση στην αγγλική γλώσσα: «ISSUED RETROSPECTIVELY» 5.Η φράση που αναφέρεται στην παράγραφο 4 αναγράφεται στη θέση «Παρατηρήσεις» του πιστοποιητικού κυκλοφορίας EUR 1. ΑΡΘΡΟ 20 Έκδοση αντιγράφου του πιστοποιητικού κυκλοφορίας εμπορευμάτων ΕUR 1 1.Σε περίπτωση κλοπής, απώλειας ή καταστροφής ενός πιστοποιητικού EUR 1, ο εξαγωγέας μπορεί να ζητήσει από τις τελωνειακές αρχές που το εξέδωσαν αντίγραφο που συμπληρώνεται βάσει των εγγράφων εξαγωγής που κατέχουν. 2.Το αντίγραφο που εκδίδεται με τον τρόπο αυτό φέρει την ακόλουθη ένδειξη στην αγγλική γλώσσα: «DUPLICATE» 3.Η φράση που αναφέρεται στην παράγραφο 2 αναγράφεται στη θέση «Παρατηρήσεις» του πιστοποιητικού κυκλοφορίας EUR 1. 4.Το αντίγραφο, που πρέπει να φέρει την ημερομηνία έκδοσης του πρωτότυπου πιστοποιητικού κυκλοφορίας εμπορευμάτων EUR 1, αρχίζει να ισχύει από την εν λόγω ημερομηνία. ΑΡΘΡΟ 21 Έκδοση πιστοποιητικού κυκλοφορίας εμπορευμάτων EUR 1 βάσει προηγουμένως εκδοθέντος ή συνταχθέντος πιστοποιητικού καταγωγής

Όταν προϊόντα καταγωγής υφίστανται έλεγχο εκ μέρους τελωνείου κράτους εταίρου της ΚΑΑ ή τελωνείου της ΕΕ, είναι δυνατή η αντικατάσταση του πρωτότυπου πιστοποιητικού καταγωγής από ένα ή περισσότερα πιστοποιητικά κυκλοφορίας ΕUR 1, με σκοπό την αποστολή όλων ή ορισμένων από τα προϊόντα αυτά αλλού στα κράτη εταίρους της ΚΑΑ ή στο εσωτερικό της ΕΕ. Τα πιστοποιητικά κυκλοφορίας εμπορευμάτων EUR 1 αντικατάστασης εκδίδονται από το τελωνείο στου οποίου τον έλεγχο τίθενται τα προϊόντα και θεωρούνται από την τελωνειακή αρχή υπό της οποίας τον έλεγχο έχουν τεθεί τα προϊόντα. ΑΡΘΡΟ 22 Όροι για τη σύνταξη δήλωσης τόπου καταγωγής 1.Η δήλωση τιμολογίου που αναφέρεται στο άρθρο 17 παράγραφος 1 στοιχείο β) μπορεί να συντάσσεται: α)από εγκεκριμένο εξαγωγέα κατά την έννοια του άρθρου 23, ή β)από οποιονδήποτε εξαγωγέα στην περίπτωση φορτίων αποστολής που αποτελούνται από ένα ή περισσότερα δέματα, τα οποία περιέχουν προϊόντα καταγωγής, των οποίων η συνολική αξία δεν υπερβαίνει τα 6 000 ευρώ. 2.Μπορεί να συντάσσεται δήλωση τόπου καταγωγής αν τα σχετικά προϊόντα μπορούν να θεωρηθούν προϊόντα καταγωγής κράτους εταίρου της ΚΑΑ ή ΕΕ ή μίας από τις άλλες χώρες ή εδάφη που αναφέρονται στα άρθρα 4 και 5 και πληρούν τις λοιπές απαιτήσεις του παρόντος πρωτοκόλλου. 3.Ο εξαγωγέας που συντάσσει δήλωση τόπου καταγωγής πρέπει να είναι σε θέση ανά πάσα στιγμή να προσκομίσει, εάν του ζητηθεί από τις τελωνειακές αρχές της χώρας εξαγωγής, όλα τα κατάλληλα έγγραφα που αποδεικνύουν τον χαρακτήρα καταγωγής των εν λόγω προϊόντων καθώς και την τήρηση των λοιπών απαιτήσεων του παρόντος πρωτοκόλλου. 4.Ο εξαγωγέας συντάσσει δήλωση τόπου καταγωγής με δακτυλογράφηση ή με εκτύπωση στο τιμολόγιο, το δελτίο παράδοσης ή άλλο εμπορικό έγγραφο της δήλωσης της οποίας το κείμενο παρατίθεται στο παράρτημα IV του παρόντος πρωτοκόλλου, σε μια από τις γλώσσες που χρησιμοποιούνται στο εν λόγω παράρτημα και σύμφωνα με τις διατάξεις της εθνικής νομοθεσίας της χώρας εξαγωγής. Αν η δήλωση είναι χειρόγραφη, πρέπει να γράφεται με μελάνι και με ευανάγνωστους χαρακτήρες. 5.Οι δηλώσεις τόπου καταγωγής φέρουν σε πρωτότυπο την ιδιόχειρη υπογραφή του εξαγωγέα. Ωστόσο, δεν απαιτείται από εγκεκριμένο εξαγωγέα, κατά την έννοια του άρθρου 23, να υπογράφει τέτοιες δηλώσεις, υπό τον όρο ότι παρέχει στις τελωνειακές αρχές της χώρας εξαγωγής γραπτή ανάληψη υποχρέωσης ότι αποδέχεται την πλήρη ευθύνη για κάθε δήλωση τόπου καταγωγής η οποία φαίνεται ότι φέρει τη χειρόγραφη υπογραφή του. 6.Η δήλωση τόπου καταγωγής μπορεί να συντάσσεται από τον εξαγωγέα κατά την εξαγωγή των προϊόντων τα οποία αφορά ή μετά την εξαγωγή, υπό τον όρο ότι αυτή προσκομίζεται στη χώρα εισαγωγής το αργότερο δύο έτη μετά την εισαγωγή των προϊόντων τα οποία αφορά. ΑΡΘΡΟ 23 Εγκεκριμένος εξαγωγέας 1.Οι τελωνειακές αρχές της χώρας εξαγωγής μπορούν να επιτρέπουν σε κάθε εξαγωγέα που πραγματοποιεί συχνές αποστολές προϊόντων βάσει των διατάξεων εμπορικής συνεργασίας της παρούσας συμφωνίας, να συντάσσει δηλώσεις τόπου καταγωγής ανεξάρτητα από την αξία των σχετικών προϊόντων. Ο εξαγωγέας που επιδιώκει την έκδοση τέτοιας άδειας πρέπει να προσφέρει στις τελωνειακές αρχές όλες τις αναγκαίες εγγυήσεις για την επαλήθευση του χαρακτήρα καταγωγής των προϊόντων καθώς και της τήρησης των λοιπών διατάξεων του παρόντος πρωτοκόλλου. 2.Οι τελωνειακές αρχές μπορούν να παρέχουν το καθεστώς του εγκεκριμένου εξαγωγέα, υπό οιεσδήποτε προϋποθέσεις κρίνουν αναγκαίες. 3.Οι τελωνειακές αρχές χορηγούν στον εγκεκριμένο εξαγωγέα αριθμό άδειας του τελωνείου ο οποίος αναγράφεται στη δήλωση τόπου καταγωγής. 4.Οι τελωνειακές αρχές παρακολουθούν τη χρήση της άδειας από τον εγκεκριμένο εξαγωγέα. 5.Οι τελωνειακές αρχές μπορούν να ανακαλέσουν την άδεια ανά πάσα στιγμή. Την ανακαλούν όταν ο εγκεκριμένος εξαγωγέας δεν παρέχει πλέον τις εγγυήσεις που αναφέρονται στην παράγραφο 1, δεν πληροί τους όρους που αναφέρονται στην παράγραφο 2 ή δεν χρησιμοποιεί ορθά την άδεια. ΑΡΘΡΟ 24 Διάρκεια ισχύος του πιστοποιητικού καταγωγής

1.Το πιστοποιητικό καταγωγής ισχύει για δέκα (10) μήνες από την ημερομηνία έκδοσής του στη χώρα εξαγωγής και πρέπει να υποβάλλεται στις τελωνειακές αρχές της χώρας εισαγωγής εντός του εν λόγω χρονικού διαστήματος. 2.Τα πιστοποιητικά καταγωγής που κατατίθενται στις τελωνειακές αρχές της χώρας εισαγωγής μετά την παρέλευση της προθεσμίας υποβολής που προβλέπεται στην παράγραφο 1, μπορούν να γίνονται δεκτά για την εφαρμογή του προτιμησιακού καθεστώτος, όταν η αδυναμία υποβολής των πιστοποιητικών αυτών εντός της καθορισμένης προθεσμίας οφείλεται σε εξαιρετικές περιστάσεις. 3.Σε άλλες περιπτώσεις εκπρόθεσμης υποβολής, οι τελωνειακές αρχές της χώρας εισαγωγής μπορούν να αποδέχονται τα πιστοποιητικά καταγωγής όταν τα προϊόντα έχουν προσκομιστεί πριν από την εν λόγω προθεσμία. ΑΡΘΡΟ 25 Υποβολή πιστοποιητικού καταγωγής Τα πιστοποιητικά καταγωγής υποβάλλονται στις τελωνειακές αρχές της χώρας εισαγωγής σύμφωνα με τις διαδικασίες που ισχύουν στην εν λόγω χώρα. Οι εν λόγω αρχές έχουν τη δυνατότητα να ζητούν μετάφραση του πιστοποιητικού καταγωγής. Έχουν επίσης τη δυνατότητα να ζητούν να συνοδεύεται η διασάφηση εισαγωγής από δήλωση του εισαγωγέα με την οποία να βεβαιώνεται ότι τα προϊόντα πληρούν τους όρους που απαιτούνται για την εφαρμογή της παρούσας συμφωνίας. ΑΡΘΡΟ 26 Εισαγωγή με τμηματικές αποστολές Όταν, μετά από αίτηση του εισαγωγέα και υπό τις προϋποθέσεις που καθορίζονται από τις τελωνειακές αρχές της χώρας εισαγωγής, αποσυναρμολογημένα ή μη συναρμολογημένα προϊόντα κατά την έννοια του γενικού κανόνα 2 στοιχείο α) για την ερμηνεία του εναρμονισμένου συστήματος, που υπάγονται στα τμήματα XVI και XVII ή στις κλάσεις 7308 και 9406 του εναρμονισμένου συστήματος, εισάγονται με τμηματικές αποστολές, υποβάλλεται γι’ αυτά ενιαίο πιστοποιητικό καταγωγής στις τελωνειακές αρχές κατά την εισαγωγή της πρώτης τμηματικής αποστολής. ΑΡΘΡΟ 27 Απαλλαγή από την υποχρέωση προσκόμισης πιστοποιητικού καταγωγής 1.Γίνονται δεκτά ως καταγόμενα προϊόντα, χωρίς να απαιτείται η κατάθεση πιστοποιητικού καταγωγής, τα προϊόντα που αποστέλλονται υπό μορφή μικροδεμάτων μεταξύ ιδιωτών ή που περιέχονται στις προσωπικές αποσκευές ταξιδιωτών, υπό την προϋπόθεση ότι τα προϊόντα αυτά δεν εισάγονται στο πλαίσιο εμπορικών συναλλαγών και δηλώνονται ως πληρούντα τις προϋποθέσεις του παρόντος πρωτοκόλλου και εφόσον δεν υπάρχει καμία αμφιβολία ως προς την ειλικρίνεια της σχετικής δήλωσης. Στην περίπτωση προϊόντων που αποστέλλονται ταχυδρομικώς, η δήλωση αυτή μπορεί να αναγράφεται στις τελωνειακές διασαφήσεις CN22/CN23 ή σε φύλλο χαρτιού που προσαρτάται στο εν λόγω έγγραφο. 2.Περιστασιακές εισαγωγές και εισαγωγές αποτελούμενες αποκλειστικά από προϊόντα για προσωπική χρήση των παραληπτών και των ταξιδιωτών ή των οικογενειών τους, δεν θεωρούνται ως εισαγωγές με εμπορικό χαρακτήρα, εάν είναι προφανές, λόγω της φύσης και της ποσότητας των προϊόντων, ότι δεν επιδιώκεται εμπορικός σκοπός. 3.Περαιτέρω, η συνολική αξία των προϊόντων αυτών δεν πρέπει να υπερβαίνει τα 500 EUR για μικροδέματα ή τα 1 200 EUR για τα προϊόντα που αποτελούν μέρος των προσωπικών αποσκευών των ταξιδιωτών. ΑΡΘΡΟ 28 Διαδικασία πληροφόρησης για τις ανάγκες της σώρευσης 1.Όταν εφαρμόζονται το άρθρο 4 παράγραφος 1 και το άρθρο 5 παράγραφος 1, η απόδειξη του χαρακτήρα καταγωγής, κατά την έννοια του παρόντος πρωτοκόλλου, των υλών που προέρχονται από κράτος εταίρο της ΚΑΑ, από την ΕΕ, από άλλο κράτος ΑΚΕ ή από ΥΧΕ παρέχεται με την υποβολή πιστοποιητικού κυκλοφορίας ΕUR 1 ή δήλωσης προμηθευτή, υπόδειγμα της οποίας παρατίθεται στο παράρτημα V(A) του παρόντος πρωτοκόλλου, που εκδίδει ο εξαγωγέας στο κράτος, στην ΥΧΕ ή στην ΕΕ απ’ όπου προήλθαν οι ύλες. 2.Όταν εφαρμόζονται το άρθρο 4 παράγραφος 2 και το άρθρο 5 παράγραφος 2, η απόδειξη της επεξεργασίας ή μεταποίησης που πραγματοποιήθηκε σε κράτος εταίρο της ΚΑΑ, στην ΕΕ, σε άλλο κράτος ΑΚΕ ή σε ΥΧΕ παρέχεται με την υποβολή δήλωσης προμηθευτή, υπόδειγμα της οποίας παρατίθεται στο παράρτημα V(Β) του παρόντος πρωτοκόλλου, που εκδίδει ο εξαγωγέας στο κράτος, στην ΥΧΕ ή στην ΕΕ απ’ όπου προήλθαν οι ύλες. 3.Όταν εφαρμόζεται το άρθρο 6 παράγραφος 1, τα ισχύοντα πιστοποιητικά καταγωγής καθορίζονται σύμφωνα με τους κανόνες που ισχύουν για τις χώρες του ΣΓΠ και οι οποίοι προβλέπονται στον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα. 4.Όταν εφαρμόζεται το άρθρο 6 παράγραφος 2, τα ισχύοντα πιστοποιητικά καταγωγής καθορίζονται σύμφωνα με τους κανόνες που προβλέπονται στις σχετικές συμφωνίες ή ρυθμίσεις.

5.Για κάθε αποστολή εμπορευμάτων, ο προμηθευτής συντάσσει χωριστή δήλωση προμηθευτή στο εμπορικό τιμολόγιο που αφορά την εν λόγω αποστολή ή ως συνημμένο έγγραφο στο εν λόγω τιμολόγιο ή σε δελτίο αποστολής ή άλλο εμπορικό έγγραφο που αφορά την αποστολή και περιγράφει τις σχετικές ύλες με επαρκείς λεπτομέρειες που επιτρέπουν την ταυτοποίησή τους. 6.Παρά τις διατάξεις της παραγράφου 5 και όταν εφαρμόζεται το άρθρο 4, όταν ένας προμηθευτής της ΚΑΑ προμηθεύει σε τακτική βάση συγκεκριμένο πελάτη σε κράτος εταίρο της ΚΑΑ με προϊόντα των οποίων ο χαρακτήρας σε σχέση με τους κανόνες προτιμησιακής καταγωγής αναμένεται να παραμείνει σταθερός για μεγάλες χρονικές περιόδους, μπορεί να παρέχει μία ενιαία δήλωση προμηθευτή, η οποία θα καλύπτει μεταγενέστερες αποστολές των προϊόντων αυτών, στο εξής αναφερόμενη ως «δήλωση τακτικού προμηθευτή». Η δήλωση τακτικού προμηθευτή μπορεί να καλύπτει περίοδο μέχρι ενός (1) έτους από την ημερομηνία έκδοσης της δήλωσης. Ο προμηθευτής ενημερώνει αμέσως τον αγοραστή σε περίπτωση που η δήλωση τακτικού προμηθευτή για τα προϊόντα που προμηθεύει παύσει να ισχύει. 7.Όταν εφαρμόζεται η παράγραφος 6, η απόδειξη του χαρακτήρα καταγωγής, κατά την έννοια του παρόντος πρωτοκόλλου, των υλών που προέρχονται από κράτος εταίρο της ΚΑΑ παρέχεται με την υποβολή της δήλωσης τακτικού προμηθευτή, υπόδειγμα της οποίας παρατίθεται στο παράρτημα V(Γ). Η απόδειξη της επεξεργασίας ή μεταποίησης που πραγματοποιήθηκε σε κράτος εταίρο της ΚΑΑ παρέχεται με την υποβολή της δήλωσης τακτικού προμηθευτή, υπόδειγμα της οποίας παρατίθεται στο παράρτημα V(Δ). 8.Η δήλωση του προμηθευτή ή η δήλωση τακτικού προμηθευτή όπως αναφέρεται στην παράγραφο 6 μπορούν να υποβληθούν σε προεκτυπωμένο έντυπο. 9.Η δήλωση του προμηθευτή ή η δήλωση τακτικού προμηθευτή όπως αναφέρεται στην παράγραφο 6 φέρουν την πρωτότυπη χειρόγραφη υπογραφή του προμηθευτή. Ωστόσο, όταν η δήλωση τόπου καταγωγής και η δήλωση προμηθευτή συντάσσονται με χρήση μεθόδων ηλεκτρονικής επεξεργασίας δεδομένων, η δήλωση προμηθευτή δεν χρειάζεται να φέρει χειρόγραφη υπογραφή, υπό την προϋπόθεση ότι ο υπεύθυνος υπάλληλος της προμηθεύτριας εταιρείας αναγνωρίζεται κατά τρόπο που ικανοποιεί τις τελωνειακές αρχές του κράτους στο οποίο συντάσσονται οι δηλώσεις προμηθευτών. Οι εν λόγω τελωνειακές αρχές έχουν το δικαίωμα να επιβάλλουν προϋποθέσεις για την εφαρμογή της παρούσας παραγράφου. 10.Η δήλωση του προμηθευτή ή η δήλωση τακτικού προμηθευτή όπως αναφέρεται στην παράγραφο 6 υποβάλλονται στις τελωνειακές αρχές στο κράτος εξαγωγής από το οποίο ζητείται η έκδοση πιστοποιητικού κυκλοφορίας EUR 1. 11.Ο προμηθευτής ή ο τακτικός προμηθευτής ο οποίος συντάσσει δήλωση πρέπει να είναι έτοιμος να υποβάλει, ανά πάσα στιγμή, μετά από αίτημα των τελωνειακών αρχών της χώρας όπου συντάσσεται η δήλωση, κάθε απαραίτητο έγγραφο που αποδεικνύει ότι οι πληροφορίες που περιλαμβάνονται στην εν λόγω δήλωση είναι σωστές. ΑΡΘΡΟ 29 Δικαιολογητικά έγγραφα Τα έγγραφα που αναφέρονται στο άρθρο 18 παράγραφος 3 και στο άρθρο 22 παράγραφος 3 και χρησιμοποιούνται για να αποδειχθεί ότι προϊόντα που καλύπτονται από πιστοποιητικό κυκλοφορίας EUR 1 ή από δήλωση τόπου καταγωγής μπορούν να θεωρηθούν προϊόντα καταγωγής κράτους εταίρου της ΚΑΑ, της ΕΕ ή μίας από τις υπόλοιπες χώρες ή εδάφη που αναφέρονται στο άρθρο 4, στο άρθρο 5 και στο άρθρο 6 παράγραφος 2 και πληρούν τις υπόλοιπες διατάξεις του παρόντος πρωτοκόλλου, μπορούν να συνίστανται μεταξύ άλλων στα εξής: α)άμεση απόδειξη των διαδικασιών παραγωγής των σχετικών εμπορευμάτων τις οποίες εφαρμόζει ο εξαγωγέας ή ο προμηθευτής και οι οποίες περιλαμβάνονται για παράδειγμα στα λογιστικά του βιβλία ή στα εσωτερικά λογιστικά του στοιχεία· β)έγγραφα τα οποία αποδεικνύουν τον χαρακτήρα καταγωγής των υλών που χρησιμοποιήθηκαν και τα οποία εκδόθηκαν ή συντάχθηκαν σε κράτος εταίρο της ΚΑΑ, στην ΕΕ ή σε μία από τις άλλες χώρες ή εδάφη που αναφέρονται στο άρθρο 4, στο άρθρο 5 και στο άρθρο 6 παράγραφος 2, όταν τα εν λόγω έγγραφα χρησιμοποιούνται σύμφωνα με την εθνική νομοθεσία· γ)έγγραφα τα οποία αποδεικνύουν ότι η επεξεργασία ή η μεταποίηση των υλών πραγματοποιήθηκε σε κράτος εταίρο της ΚΑΑ, στην ΕΕ ή σε μία από τις υπόλοιπες χώρες ή εδάφη που αναφέρονται στα άρθρα 4 και 5, τα οποία εκδόθηκαν ή συντάχθηκαν σε κράτος εταίρο της ΚΑΑ, στην ΕΕ ή σε μία από τις άλλες χώρες ή εδάφη που αναφέρονται στα άρθρα 4 και 5, όταν τα εν λόγω έγγραφα χρησιμοποιούνται σύμφωνα με την εθνική νομοθεσία· δ)πιστοποιητικά κυκλοφορίας ΕUR 1 ή δηλώσεις τόπου καταγωγής που αποδεικνύουν τον χαρακτήρα καταγωγής των υλών που χρησιμοποιήθηκαν, τα οποία εκδόθηκαν ή συντάχθηκαν σε κράτος εταίρο της ΚΑΑ, στην ΕΕ ή σε μία από τις άλλες χώρες ή εδάφη που αναφέρονται στο άρθρο 4, στο άρθρο 5 και στο άρθρο 6 παράγραφος 2, σύμφωνα με το παρόν πρωτόκολλο. ΑΡΘΡΟ 30 Φύλαξη του πιστοποιητικού καταγωγής και των δικαιολογητικών εγγράφων 1.Ο εξαγωγέας που ζητά την έκδοση πιστοποιητικού κυκλοφορίας EUR 1 φυλάσσει επί πέντε (5) έτη στα κράτη εταίρους της ΚΑΑ και επί τρία (3) τουλάχιστον έτη στην ΕΕ τα έγγραφα που αναφέρονται στο άρθρο 18 παράγραφος 3. 2.Ο εξαγωγέας που συντάσσει δήλωση τόπου καταγωγής φυλάσσει επί τρία (3) τουλάχιστον έτη αντίγραφο της εν λόγω δήλωσης τόπου καταγωγής, καθώς και τα έγγραφα που αναφέρονται στο άρθρο 22 παράγραφος 3. 3.Ο προμηθευτής που συντάσσει δήλωση προμηθευτή φυλάσσει αντίγραφα της δήλωσης και του τιμολογίου, του δελτίου παράδοσης ή άλλου εμπορικού εγγράφου στο οποίο επισυνάπτεται η εν λόγω δήλωση, καθώς και τα έγγραφα που αναφέρονται στο άρθρο 29, επί πέντε (5) έτη στα κράτη εταίρους της ΚΑΑ και επί τρία (3) τουλάχιστον έτη στην ΕΕ. 4.Οι τελωνειακές αρχές της χώρας εξαγωγής που εκδίδουν πιστοποιητικό κυκλοφορίας EUR 1 φυλάσσουν επί πέντε (5) έτη στα κράτη εταίρους της ΚΑΑ και επί τρία (3) τουλάχιστον έτη στην ΕΕ την αίτηση που αναφέρεται στο άρθρο 18 παράγραφος 2.

5.Οι τελωνειακές αρχές της χώρας εισαγωγής φυλάσσουν επί πέντε (5) έτη στα κράτη εταίρους της ΚΑΑ και επί τρία (3) τουλάχιστον έτη στην ΕΕ τα πιστοποιητικά κυκλοφορίας EUR 1 και τις δηλώσεις τόπου καταγωγής που υποβάλλονται σ’ αυτές. ΑΡΘΡΟ 31 Διαφορές και λάθη εκτύπωσης 1.Η διαπίστωση μικροδιαφορών μεταξύ των δηλώσεων που γίνονται στο πιστοποιητικό καταγωγής και εκείνων που αναγράφονται στα έγγραφα που υποβάλλονται στο τελωνείο για τη διεκπεραίωση των διατυπώσεων εισαγωγής των προϊόντων δεν συνεπάγεται αφ’ εαυτής την ακυρότητα του πιστοποιητικού καταγωγής, εάν αποδεικνύεται δεόντως ότι αυτό το έγγραφο πράγματι αντιστοιχεί στα προσκομισθέντα προϊόντα. 2.Προφανή λάθη εκτύπωσης, όπως λάθη δακτυλογράφησης στο πιστοποιητικό καταγωγής, δεν θα πρέπει να συνεπάγονται την απόρριψη του εν λόγω εγγράφου, εάν τα λάθη αυτά δεν δημιουργούν αμφιβολίες ως προς την ορθότητα των δηλώσεων του εν λόγω εγγράφου. ΑΡΘΡΟ 32 Ποσά εκφρασμένα σε ευρώ για τα προϊόντα που αναφέρονται στο άρθρο 22 παράγραφος 1 στοιχείο β) και στο άρθρο 27 παράγραφος 3 1.Για την εφαρμογή των διατάξεων του άρθρου 22 παράγραφος 1 στοιχείο β) και του άρθρου 27 παράγραφος 3, σε περιπτώσεις στις οποίες τα προϊόντα τιμολογούνται σε νόμισμα διαφορετικό από το ευρώ, τα ποσά στα εθνικά νομίσματα των κρατών εταίρων της ΚΑΑ, των κρατών μελών της Ευρωπαϊκής Ένωσης και των άλλων χωρών ή εδαφών που αναφέρονται στα άρθρα 3, 4, 5 και 6 τα οποία ισοδυναμούν με τα ποσά που εκφράζονται σε ευρώ καθορίζονται ετησίως σύμφωνα με τις παραγράφους 2 έως 4. Η σταθερή συναλλαγματική ισοτιμία δεν ισχύει για φορολογικούς σκοπούς. 2.Το φορτίο αποστολής υπάγεται στις διατάξεις του άρθρου 22 παράγραφος 1 στοιχείο β) ή του άρθρου 27 παράγραφος 3, με αναφορά στο νόμισμα στο οποίο εκδίδεται το τιμολόγιο, σύμφωνα με το ποσό που έχει καθορίσει η σχετική χώρα. 3.Τα ποσά που εκφράζονται στο εθνικό νόμισμα οποιασδήποτε χώρας είναι ισοδύναμα με την αντίστοιχη αξία, στο εθνικό νόμισμα αυτής της χώρας, των ποσών σε ευρώ, την πρώτη εργάσιμη ημέρα του Οκτωβρίου. Τα ποσά ανακοινώνονται στην Ευρωπαϊκή Επιτροπή έως τις 15 Οκτωβρίου και ισχύουν από την 1η Ιανουαρίου του επόμενου έτους. Η Ευρωπαϊκή Επιτροπή κοινοποιεί σε όλες τις ενδιαφερόμενες χώρες τα σχετικά ποσά. 4.Κάθε χώρα μπορεί να στρογγυλοποιεί προς τα πάνω ή προς τα κάτω το ποσό που προκύπτει από τη μετατροπή του ποσού που εκφράζεται σε ευρώ στο εθνικό της νόμισμα. Το στρογγυλοποιημένο ποσό δεν μπορεί να διαφέρει από το ποσό που προκύπτει από τη μετατροπή κατά περισσότερο από 5 %. Μια χώρα μπορεί να διατηρεί αμετάβλητο στο εθνικό της νόμισμα το ισόποσο που είναι εκφρασμένο σε ευρώ εάν, κατά τη στιγμή της ετήσιας αναπροσαρμογής που προβλέπεται στην παράγραφο 3, η μετατροπή του εν λόγω ποσού, πριν από κάθε στρογγυλοποίηση, συνεπάγεται αύξηση μικρότερη του 15 τοις εκατό του ισόποσου σε εθνικό νόμισμα. Το ισόποσο σε εθνικό νόμισμα μπορεί να διατηρείται αμετάβλητο, εάν η μετατροπή συνεπάγεται μείωση αυτής της ισοδύναμης αξίας. 5.Τα ποσά που εκφράζονται σε ευρώ επανεξετάζονται από την επιτροπή τελωνείων, κατόπιν αιτήματος της ΕΕ ή κράτους εταίρου της ΚΑΑ. Κατά τη διενέργεια της εν λόγω επανεξέτασης, η επιτροπή τελωνείων εξετάζει κατά πόσον είναι ευκταία η διατήρηση των συνεπειών που έχουν τα σχετικά όρια σε πραγματικούς όρους. Για τον σκοπό αυτό, μπορεί να αποφασίσει να τροποποιήσει τα ποσά που εκφράζονται σε ευρώ. ΤΙΤΛΟΣ V ΔΙΟΙΚΗΤΙΚΗ ΣΥΝΕΡΓΑΣΙΑ ΑΡΘΡΟ 33 Διοικητικοί όροι για την υπαγωγή προϊόντων στην παρούσα συμφωνία 1.Τα προϊόντα καταγωγής κράτους εταίρου της ΚΑΑ ή ΕΕ, κατά την έννοια του παρόντος πρωτοκόλλου, υπάγονται, κατά την τελωνειακή διασάφηση εισαγωγής, στο προτιμησιακό καθεστώς της παρούσας συμφωνίας μόνο υπό τον όρο ότι η εξαγωγή τους πραγματοποιήθηκε κατά την ημερομηνία ή μετά την ημερομηνία συμμόρφωσης της χώρας εξαγωγής με τις διατάξεις που καθορίζονται στην παράγραφο 2. 2.Τα μέρη αναλαμβάνουν να δημιουργήσουν: α)τις αναγκαίες εθνικές και περιφερειακές συνθήκες για την εφαρμογή και την επιβολή των κανόνων και των διαδικασιών που καθορίζονται στο παρόν πρωτόκολλο, καθώς και να προβούν, ενδεχομένως, στις απαραίτητες ρυθμίσεις για την εφαρμογή των άρθρων 4, 5 και 6· β)τις αναγκαίες διοικητικές δομές και συστήματα για την ορθή διαχείριση και έλεγχο της καταγωγής των προϊόντων και τη συμμόρφωση με τους άλλους όρους που καθορίζονται στο παρόν πρωτόκολλο.

3.Τα μέρη θα προβούν στις κοινοποιήσεις που αναφέρονται στο άρθρο 34. ΑΡΘΡΟ 34 Κοινοποίηση στις τελωνειακές αρχές 1.Τα κράτη εταίροι της ΚΑΑ και τα κράτη μέλη της Ευρωπαϊκής Ένωσης ανταλλάσσουν, μέσω της Γραμματείας της ΚΑΑ και της Ευρωπαϊκής Επιτροπής, τις διευθύνσεις των τελωνειακών αρχών που είναι αρμόδιες για την έκδοση και επαλήθευση των πιστοποιητικών κυκλοφορίας EUR 1 και των δηλώσεων τόπου καταγωγής ή των δηλώσεων προμηθευτών, καθώς και υποδείγματα των αποτυπωμάτων των σφραγίδων που χρησιμοποιούν οι υπηρεσίες τους για την έκδοση των εν λόγω πιστοποιητικών. Τα πιστοποιητικά κυκλοφορίας EUR 1 και οι δηλώσεις τόπου καταγωγής ή προμηθευτών γίνονται δεκτά για την εφαρμογή προτιμησιακής μεταχείρισης από την ημερομηνία κατά την οποία οι πληροφορίες αυτές παραλαμβάνονται από τη Γραμματεία της ΚΑΑ και την Ευρωπαϊκή Επιτροπή. 2.Τα κράτη εταίροι της ΚΑΑ και τα κράτη μέλη της Ευρωπαϊκής Ένωσης αλληλοενημερώνονται αμέσως για τυχόν αλλαγές στα στοιχεία που αναφέρονται στην παράγραφο 1. 3.Οι αρχές που αναφέρονται στην παράγραφο 1 υπάγονται στη δικαιοδοσία της κυβέρνησης του ενδιαφερόμενου κράτους. Οι αρμόδιες αρχές ελέγχου και επαλήθευσης ανήκουν στις κυβερνητικές αρχές του ενδιαφερόμενου κράτους. ΑΡΘΡΟ 35 Μέθοδοι διοικητικής συνεργασίας 1.Για να διασφαλιστεί η ορθή εφαρμογή του παρόντος πρωτοκόλλου, η ΕΕ, τα κράτη εταίροι της ΚΑΑ και οι άλλες χώρες και εδαφών που αναφέρονται στα άρθρα 4, 5 και 6 παρέχουν αμοιβαία συνδρομή, μέσω των αρμόδιων τελωνειακών υπηρεσιών, για τον έλεγχο της γνησιότητας των πιστοποιητικών κυκλοφορίας ΕUR 1, των δηλώσεων τόπου καταγωγής ή των δηλώσεων προμηθευτή και της ακρίβειας των πληροφοριών που περιέχονται σ’ αυτά τα έγγραφα. 2.Οι αρχές των οποίων ζητείται η συνδρομή παρέχουν κάθε χρήσιμη πληροφορία σχετικά με τις συνθήκες υπό τις οποίες έχει κατασκευαστεί το προϊόν, αναφέροντας ιδίως τις συνθήκες υπό τις οποίες τηρήθηκαν οι κανόνες καταγωγής στα διάφορα κράτη εταίρους της ΚΑΑ, στην ΕΕ και στις άλλες ενδιαφερόμενες χώρες και εδάφη που αναφέρονται στα άρθρα 4, 5 και 6. ΑΡΘΡΟ 36 Επαλήθευση των πιστοποιητικών καταγωγής 1.Η εκ των υστέρων επαλήθευση των πιστοποιητικών καταγωγής διενεργείται δειγματοληπτικά και βάσει ανάλυσης κινδύνου ή κάθε φορά που οι τελωνειακές αρχές της χώρας εισαγωγής έχουν βάσιμες αμφιβολίες για τη γνησιότητα των εγγράφων αυτών, τον χαρακτήρα καταγωγής των οικείων προϊόντων ή την τήρηση των λοιπών διατάξεων του παρόντος πρωτοκόλλου. 2.Για την εφαρμογή τωv διατάξεων της παραγράφoυ 1, oι τελωvειακές αρχές της χώρας εισαγωγής επιστρέφoυν τo πιστoπoιητικό κυκλoφoρίας εμπορευμάτων EUR 1 και τo τιμoλόγιo, αν έχει υπoβληθεί, τη δήλωση τόπου καταγωγής ή αντίγραφo των εν λόγω εγγράφων, στις τελωvειακές αρχές της χώρας εξαγωγής, αναφέρoντας, κατά περίπτωση, τoυς λόγoυς της αίτησης επαλήθευσης. Για να στηρίξουν την αίτησή τους για τη διενέργεια εκ των υστέρων επαλήθευσης, παρέχουν όλα τα έγγραφα και όλα τα στοιχεία που έχουν συγκεντρώσει τα οποία δημιουργούν υπόνοιες ότι τα αναγραφόμενα στο πιστοποιητικό καταγωγής στοιχεία είναι ανακριβή. 3.Η επαλήθευση διενεργείται από τις τελωνειακές αρχές της χώρας εξαγωγής. Για τον σκοπό αυτό, οι εν λόγω αρχές έχουν το δικαίωμα να ζητούν την προσκόμιση κάθε αποδεικτικού στοιχείου και να διενεργούν ελέγχους των λογιστικών βιβλίων του εξαγωγέα ή του κατασκευαστή καθώς και οποιονδήποτε άλλον έλεγχο κρίνουν αναγκαίο. 4.Αν οι τελωνειακές αρχές της χώρας εισαγωγής αποφασίσουν να αναστείλουν την προτιμησιακή μεταχείριση για τα συγκεκριμένα προϊόντα, εν αναμονή των αποτελεσμάτων της επαλήθευσης, επιτρέπουν στον εισαγωγέα να παραλάβει τα προϊόντα, με την επιφύλαξη λήψης κάθε προληπτικού μέτρου που κρίνεται απαραίτητο. 5.Οι τελωνειακές αρχές που ζητούν τη διενέργεια της επαλήθευσης πρέπει να ενημερώνονται για τα αποτελέσματα της επαλήθευσης αυτής, το ταχύτερο δυνατό. Τα αποτελέσματα αυτά πρέπει να αναφέρουν σαφώς εάν τα έγγραφα είναι γνήσια και εάν τα σχετικά προϊόντα μπορούν να θεωρηθούν προϊόντα καταγωγής κρατών εταίρων της ΚΑΑ, ΕΕ ή μίας από τις υπόλοιπες χώρες και εδάφη που αναφέρονται στα άρθρα 3, 4, 5 και 6 και εάν πληρούν τις υπόλοιπες απαιτήσεις του παρόντος πρωτοκόλλου. 6.Εάν, σε περίπτωση εύλογων αμφιβολιών, δεν δοθεί απάντηση εντός δέκα (10) μηνών από την ημερομηνία υποβολής της αίτησης επαλήθευσης ή εάν η απάντηση δεν περιλαμβάνει πληροφορίες για τη διαπίστωση της γνησιότητας του εν λόγω εγγράφου ή της πραγματικής καταγωγής των προϊόντων, οι αιτούσες τελωνειακές αρχές αρνούνται, εκτός εκτάκτων περιστάσεων, το ευεργέτημα των προτιμήσεων. 7.Για κοινές έρευνες σχετικά με τα πιστοποιητικά καταγωγής, τα μέρη θα ανατρέχουν στο άρθρο 7 του πρωτοκόλλου ΙΙ σχετικά με την αμοιβαία διοικητική συνδρομή στον τελωνειακό τομέα.

ΑΡΘΡΟ 37 Επαλήθευση των δηλώσεων προμηθευτών 1.Η επαλήθευση των δηλώσεων προμηθευτών πραγματοποιείται δειγματοληπτικά και με βάση την ανάλυση κινδύνου ή κάθε φορά που οι τελωνειακές αρχές της χώρας στην οποία οι δηλώσεις αυτές λαμβάνονται υπόψη για την έκδοση πιστοποιητικού κυκλοφορίας EUR 1 ή για τη σύνταξη δήλωσης τόπου καταγωγής, έχουν βάσιμες αμφιβολίες ως προς τη γνησιότητα του εγγράφου ή την ορθότητα των πληροφοριών που αναφέρονται στο εν λόγω έγγραφο. 2.Οι τελωνειακές αρχές στις οποίες υποβάλλεται η δήλωση προμηθευτή έχουν τη δυνατότητα να ζητούν από τις τελωνειακές αρχές του κράτους στο οποίο έχει καταρτιστεί η δήλωση να εκδίδουν δελτίο πληροφοριών, του οποίου υπόδειγμα παρέχεται στο παράρτημα VI του παρόντος πρωτοκόλλου. Εναλλακτικά, οι πιστοποιούσες αρχές στις οποίες υποβάλλεται η δήλωση του προμηθευτή έχουν τη δυνατότητα να ζητούν από τον εξαγωγέα να προσκομίζει δελτίο πληροφοριών που έχουν εκδώσει οι τελωνειακές αρχές του κράτους στο οποίο καταρτίστηκε η δήλωση. Αντίγραφο του δελτίου πληροφοριών φυλάσσεται από το τελωνείο που το εξέδωσε επί πέντε (5) έτη στα κράτη εταίρους της ΚΑΑ και επί τρία (3) τουλάχιστον έτη στην περίπτωση της ΕΕ. 3.Οι τελωνειακές αρχές που ζητούν τη διενέργεια της επαλήθευσης ενημερώνονται για τα αποτελέσματα της επαλήθευσης αυτής εντός δέκα (10) μηνών. Τα αποτελέσματα πρέπει να αναφέρουν σαφώς κατά πόσον οι πληροφορίες που περιλαμβάνονται στη δήλωση του προμηθευτή είναι ορθές και να παρέχουν τη δυνατότητα στις τελωνειακές αρχές να προσδιορίσουν εάν και σε ποιο βαθμό αυτή η δήλωση προμηθευτή μπορεί να ληφθεί υπόψη για την έκδοση πιστοποιητικού κυκλοφορίας EUR 1 ή για τη σύνταξη δήλωσης τόπου καταγωγής. 4.Η επαλήθευση διενεργείται από τις τελωνειακές αρχές της χώρας στην οποία συντάχθηκε η δήλωση του προμηθευτή. Για τον σκοπό αυτό, οι αρχές αυτές έχουν το δικαίωμα να ζητούν την προσκόμιση οποιουδήποτε αποδεικτικού στοιχείου και να διενεργούν ελέγχους των λογιστικών βιβλίων του προμηθευτή, καθώς και οποιονδήποτε άλλον έλεγχο κρίνουν αναγκαίο για την επαλήθευση της ορθότητας των δηλώσεων του προμηθευτή. 5.Κάθε πιστοποιητικό κυκλοφορίας ΕUR 1 ή δήλωση τόπου καταγωγής που εκδίδεται ή συντάσσεται βάσει μη ορθής δήλωσης του προμηθευτή θεωρείται άκυρο. ΑΡΘΡΟ 38 Διευθέτηση διαφορών Οι διαφορές που ανακύπτουν σε σχέση με τις διαδικασίες επαλήθευσης των άρθρων 36 και 37 και οι οποίες δεν μπορούν να διευθετηθούν μεταξύ των τελωνειακών αρχών που ζητούν την επαλήθευση και των τελωνειακών αρχών που είναι υπεύθυνες για τη διενέργειά της ή οι διαφορές που εγείρουν ζητήματα ως προς την ερμηνεία του παρόντος πρωτοκόλλου υποβάλλονται στην επιτροπή τελωνείων. Σε όλες τις περιπτώσεις οι διαφορές μεταξύ του εισαγωγέα και των τελωνειακών αρχών της χώρας εισαγωγής διευθετούνται βάσει της νομοθεσίας της εν λόγω χώρας. ΑΡΘΡΟ 39 Κυρώσεις Επιβάλλονται κυρώσεις σε κάθε πρόσωπο το οποίο συντάσσει αυτοπροσώπως ή δι’ αντιπροσώπου έγγραφο το οποίο περιέχει ανακριβείς πληροφορίες, με σκοπό την επίτευξη προτιμησιακής μεταχείρισης προϊόντος. ΑΡΘΡΟ 40 Παρεκκλίσεις 1.Η επιτροπή τελωνείων μπορεί να εγκρίνει παρεκκλίσεις από το παρόν πρωτόκολλο, όταν το απαιτεί η ανάπτυξη υφιστάμενων βιομηχανιών ή η δημιουργία νέων στα κράτη εταίρους της ΚΑΑ. Το ενδιαφερόμενο ή τα ενδιαφερόμενα κράτη εταίροι της ΚΑΑ είτε προηγουμένως είτε αφού η αίτησή τους υποβληθεί στην επιτροπή τελωνείων, κοινοποιούν στην ΕΕ την αίτησή τους για παρέκκλιση μαζί με τους λόγους που δικαιολογούν την αίτηση αυτή σύμφωνα με την παράγραφο 2. Η ΕΕ ανταποκρίνεται θετικά σε όλες τις αιτήσεις κρατών εταίρων της ΚΑΑ, οι οποίες δικαιολογούνται δεόντως σύμφωνα με το παρόν άρθρο και οι οποίες δεν μπορούν να προκαλέσουν σοβαρή ζημία σε βιομηχανία εγκατεστημένη στην ΕΕ.

2.Για τη διευκόλυνση της εξέτασης της αίτησης για παρέκκλιση από την επιτροπή τελωνείων, το κράτος ή τα κράτη εταίροι της ΚΑΑ υποβάλλουν, χρησιμοποιώντας το έντυπο του παραρτήματος VII του παρόντος πρωτοκόλλου, όσο το δυνατόν πληρέστερες πληροφορίες για να υποστηρίξουν την αίτησή τους, κυρίως σχετικά με τα ακόλουθα σημεία: α)περιγραφή του τελικού προϊόντος· β)φύση και ποσότητα των υλών καταγωγής τρίτης χώρας· γ)φύση και ποσότητα των υλών καταγωγής κρατών εταίρων της ΚΑΑ ή χωρών ή εδαφών που αναφέρονται στα άρθρα 4 και 5, ή των υλών που έχουν υποστεί μεταποίηση εκεί· δ)διαδικασίες κατασκευής· ε)προστιθέμενη αξία· στ)αριθμός υπαλλήλων που απασχολούνται στην οικεία επιχείρηση· ζ)προβλεπόμενος όγκος εξαγωγών στην ΕΕ· η)άλλες ενδεχόμενες πηγές προμήθειας πρώτων υλών· θ)λόγοι που δικαιολογούν τη διάρκεια που ζητείται, λαμβανομένων υπόψη των προσπαθειών που καταβάλλονται για την ανεύρεση νέων πηγών προμήθειας· ι)άλλες παρατηρήσεις. Οι ίδιοι κανόνες εφαρμόζονται για κάθε αίτηση παράτασης. Η επιτροπή τελωνείων μπορεί να τροποποιεί το έντυπο. 3.Κατά την εξέταση των αιτήσεων λαμβάνονται, ιδίως, υπόψη τα εξής: α)το επίπεδο ανάπτυξης ή η γεωγραφική θέση του(των) ενδιαφερόμενου(-ων) κράτους(-ών) εταίρων της ΚΑΑ· β)οι περιπτώσεις στις οποίες η εφαρμογή των ισχυόντων κανόνων καταγωγής θα έθιγε αισθητά την ικανότητα μιας βιομηχανίας εγκατεστημένης σε ένα κράτος εταίρο της ΚΑΑ να συνεχίσει τις εξαγωγές της προς την ΕΕ, και ιδίως οι περιπτώσεις στις οποίες αυτό θα μπορούσε να έχει ως συνέπεια την παύση των δραστηριοτήτων της· γ)οι ειδικές περιπτώσεις, στις οποίες αποδεικνύεται σαφώς ότι οι κανόνες καταγωγής θα μπορούσαν να αποθαρρύνουν την πραγματοποίηση σημαντικών επενδύσεων στη βιομηχανία και στις οποίες μια παρέκκλιση που ευνοεί την υλοποίηση ενός επενδυτικού προγράμματος θα καθιστούσε εφικτή τη σταδιακή τήρηση των κανόνων αυτών. 4.Σε κάθε περίπτωση, θα διενεργείται εξέταση για να επιβεβαιωθεί ότι οι κανόνες σώρευσης δεν προσφέρουν λύση στο πρόβλημα. 5.Κατά την εξέταση των αιτήσεων, πρέπει να δίνεται ιδιαίτερη προσοχή, κατά περίπτωση, στη δυνατότητα χορήγησης του χαρακτήρα καταγωγής σε προϊόντα που περιλαμβάνουν στη σύνθεσή τους ύλες καταγωγής γειτονικών αναπτυσσόμενων χωρών, λιγότερο ανεπτυγμένων χωρών ή αναπτυσσόμενων χωρών με τις οποίες ένα ή περισσότερα κράτη εταίροι της ΚΑΑ διατηρούν ειδικές σχέσεις, με την προϋπόθεση ότι μπορεί να εξασφαλιστεί ικανοποιητική διοικητική συνεργασία. 6.Με την επιφύλαξη των παραγράφων 1 έως 5, η παρέκκλιση χορηγείται με την προϋπόθεση ότι δεν απειλεί να προκαλέσει σοβαρή ζημία σε έναν οικονομικό τομέα της ΕΕ ή ενός ή περισσότερων κρατών μελών της.

7.Με την επιφύλαξη και επιπλέον των παραγράφων 1 έως 6, χορηγείται παρέκκλιση σχετικά με τα φιλέτα τόνου της κλάσης 1604 τα οποία παράγονται από μη καταγόμενο τόνο των κλάσεων 0302 ή 0303 με ετήσια ποσόστωση 5 000 τόνων. Τα κράτη εταίροι της ΚΑΑ υποβάλλουν αιτήσεις για τις παρεκκλίσεις αυτές σύμφωνα με την προαναφερθείσα ποσόστωση στην επιτροπή τελωνείων, η οποία τις χορηγεί αυτόματα και τις θέτει σε ισχύ με την έκδοση απόφασης. 8.Η επιτροπή τελωνείων λαμβάνει τα αναγκαία μέτρα προκειμένου η απόφαση να λαμβάνεται το συντομότερο δυνατόν και, σε κάθε περίπτωση, το αργότερο σε εβδομήντα πέντε (75) εργάσιμες ημέρες από την παραλαβή της αίτησης από τον συμπροεδρεύοντα της επιτροπής τελωνείων εκπρόσωπο της ΕΕ. Εάν η ΕΕ δεν ενημερώσει τα κράτη εταίρους της ΚΑΑ για τη θέση της σχετικά με την αίτηση αυτή εντός του εν λόγω χρονικού διαστήματος, θεωρείται ότι το αίτημα έγινε αποδεκτό. 9.α)Η παρέκκλιση ισχύει για διάστημα που καθορίζεται από την επιτροπή τελωνείων και το οποίο κατά κανόνα είναι πενταετές (5 έτη). β)Στην απόφαση παρέκκλισης μπορεί να προβλέπεται η δυνατότητα ανανέωσής της χωρίς να απαιτείται η έκδοση νέας απόφασης από την επιτροπή τελωνείων, υπό την προϋπόθεση ότι το ενδιαφερόμενο κράτος εταίρος της ΚΑΑ υποβάλλει, τρεις (3) μήνες πριν από το πέρας κάθε περιόδου, στοιχεία που αποδεικνύουν ότι εξακολουθεί να αδυνατεί να εκπληρώσει τους όρους του παρόντος πρωτοκόλλου για τους οποίους έχει προβλεφθεί παρέκκλιση. Σε περίπτωση προβολής αντιρρήσεων σχετικά με την παράταση, η επιτροπή τελωνείων εξετάζει το ζήτημα το συντομότερο δυνατόν και αποφασίζει εάν θα παρατείνει την ισχύ της παρέκκλισης. Η επιτροπή τελωνείων ακολουθεί τη διαδικασία που προβλέπεται στην παράγραφο 8. Λαμβάνονται όλα τα αναγκαία μέτρα για την αποφυγή διακοπών στην εφαρμογή της παρέκκλισης. γ)Κατά τη διάρκεια των περιόδων που αναφέρονται στα στοιχεία α) και β), η επιτροπή τελωνείων μπορεί να επανεξετάσει τους όρους εφαρμογής της παρέκκλισης εάν διαπιστωθεί ότι έχουν επέλθει σημαντικές αλλαγές σε ουσιώδεις παράγοντες που διέπουν την απόφαση χορήγησης της παρέκκλισης. Βάσει της επανεξέτασης, η επιτροπή μπορεί να αποφασίσει να τροποποιήσει τους όρους της απόφασής της όσον αφορά το πεδίο εφαρμογής της παρέκκλισης ή οποιονδήποτε άλλο προηγουμένως θεσπισμένο όρο. ΤΙΤΛΟΣ VI ΘΕΟΥΤΑ ΚΑΙ ΜΕΛΙΓΙΑ ΑΡΘΡΟ 41 Ειδικοί όροι 1.Ο όρος «ΕΕ» που χρησιμοποιείται στο παρόν πρωτόκολλο δεν καλύπτει τη Θέουτα και τη Μελίγια. Ο όρος «προϊόντα καταγωγής ΕΕ» δεν καλύπτει τα προϊόντα καταγωγής Θέουτας και Μελίγιας. 2.Οι διατάξεις του παρόντος πρωτοκόλλου εφαρμόζονται κατ’ αναλογία για τον καθορισμό των προϊόντων που είναι δυνατό να θεωρούνται προϊόντα καταγωγής κρατών εταίρων της ΚΑΑ όταν εισάγονται στη Θέουτα και τη Μελίγια. 3.Όταν προϊόντα που παράγονται εξ ολοκλήρου στη Θέουτα, στη Μελίγια ή στην ΕΕ υποβάλλονται σε επεξεργασία και μεταποίηση σε κράτος εταίρο της ΚΑΑ, θεωρούνται προϊόντα παραχθέντα εξ ολοκλήρου σε κράτος εταίρο της ΚΑΑ. 4.Επεξεργασία ή μεταποίηση που έχει διενεργηθεί στη Θέουτα, στη Μελίγια ή στην ΕΕ θεωρείται ότι έχει διενεργηθεί σε κράτος εταίρο της ΚΑΑ, εφόσον οι ύλες υφίστανται περαιτέρω επεξεργασία ή μεταποίηση σε κράτος εταίρο της ΚΑΑ. 5.Για την εφαρμογή των παραγράφων 3 και 4, οι ανεπαρκείς εργασίες που απαριθμούνται στο άρθρο 9 του παρόντος πρωτοκόλλου δεν θεωρούνται επεξεργασία ή μεταποίηση. 6.Η Θέουτα και η Μελίγια θεωρούνται ενιαίο έδαφος.

ΤΙΤΛΟΣ VII ΤΕΛΙΚΕΣ ΔΙΑΤΑΞΕΙΣ ΑΡΘΡΟ 42

Αναθεώρηση και εφαρμογή των κανόνων καταγωγής 1.Σύμφωνα με τα άρθρα 9 και 142 της παρούσας συμφωνίας, το παρόν πρωτόκολλο, συμπεριλαμβανομένων των παραρτημάτων του, επανεξετάζεται κάθε πέντε (5) έτη μετά την έναρξη ισχύος της παρούσας συμφωνίας, ή όποτε το ζητήσουν τα κράτη εταίροι της ΚΑΑ ή η ΕΕ, ώστε να γίνουν τυχόν αναγκαίες τροποποιήσεις ή προσαρμογές, ιδίως όσον αφορά την αρχή ότι, όταν είναι δυνατόν και κατόπιν συμφωνίας αμφότερων των μερών, για κάθε ειδικό κανόνα του παραρτήματος ΙΙ ισχύει ο ίδιος κανόνας καταγωγής για τις εξαγωγές αμφότερων των μερών. Στην επανεξέταση αυτή, τα μέρη λαμβάνουν υπόψη τις αναπτυξιακές ανάγκες των κρατών εταίρων της ΚΑΑ όπως η ανάπτυξη τεχνολογιών, τις διαδικασίες παραγωγής και όλους τους άλλους παράγοντες. Οι αποφάσεις εφαρμόζονται το ταχύτερο δυνατό. 2.Σύμφωνα με το άρθρο 29 της παρούσας συμφωνίας, η επιτροπή τελωνείων, μεταξύ άλλων: α)λαμβάνει αποφάσεις για τη σώρευση σύμφωνα με τους όρους που καθορίζονται στο άρθρο 6· β)λαμβάνει αποφάσεις σχετικά με τη χορήγηση παρεκκλίσεων από το παρόν πρωτόκολλο σύμφωνα με τους όρους που καθορίζονται στο άρθρο 40. γ)εισηγείται τροποποιήσεις του παρόντος πρωτοκόλλου στο συμβούλιο ΣΟΕΣ. ΑΡΘΡΟ 43 Τροποποίηση του πρωτοκόλλου Το συμβούλιο ΣΟΕΣ μπορεί να αποφασίσει να τροποποιήσει τις διατάξεις του παρόντος πρωτοκόλλου. ΑΡΘΡΟ 44 Παραρτήματα Τα παραρτήματα του παρόντος πρωτοκόλλου αποτελούν αναπόσπαστο μέρος του. ΑΡΘΡΟ 45 Εφαρμογή του πρωτοκόλλου Η ΕΕ και τα κράτη εταίροι της ΚΑΑ λαμβάνουν, σε ό,τι τα αφορά, τα αναγκαία μέτρα για την εφαρμογή του παρόντος πρωτοκόλλου. ΠΑΡΑΡΤΗΜΑ I Πρωτόκολλο 1 Επεξηγηματικές σημειώσεις για τον πίνακα του Παραρτήματος II Σημείωση 1:

Ο πίνακας περιλαμβάνει τους όρους που πρέπει να πληρούν όλα τα προϊόντα για να θεωρηθούν επαρκώς επεξεργασθέντα ή μεταποιηθέντα κατά την έννοια του άρθρου 8 του πρωτοκόλλου. Σημείωση 2: 1.Στις δύο πρώτες στήλες του πίνακα περιγράφεται το παραγόμενο προϊόν. Η πρώτη στήλη αναφέρει τον αριθμό της δασμολογικής κλάσης ή του κεφαλαίου του εναρμονισμένου συστήματος και η δεύτερη στήλη την περιγραφή των εμπορευμάτων που αντιστοιχεί σε αυτή την κλάση ή το κεφάλαιο. Για κάθε ένδειξη που περιλαμβάνεται στις δύο πρώτες στήλες, παρέχεται ένας κανόνας στις στήλες 3 ή 4 και 5 ή 6. Όταν, σε ορισμένες περιπτώσεις, του αριθμού της πρώτης στήλης προηγείται η ένδειξη «ex», αυτό σημαίνει ότι οι κανόνες στις στήλες 3 ή 4 και 5 ή 6 εφαρμόζονται μόνο για το τμήμα της κλάσης ή του κεφαλαίου που περιγράφεται στη στήλη 2. 2.Όταν στη στήλη 1 υπάρχουν περισσότεροι του ενός αριθμοί κλάσεων ή όταν στη στήλη αυτή αναφέρεται αριθμός κεφαλαίου και, κατά συνέπεια, η περιγραφή των προϊόντων στη στήλη 2 δίνεται με γενικούς όρους, οι σχετικοί κανόνες στις στήλες 3 ή 4 και 5 ή 6 εφαρμόζονται σε όλα τα προϊόντα τα οποία, στο πλαίσιο του εναρμονισμένου συστήματος, κατατάσσονται στις διάφορες κλάσεις του εν λόγω κεφαλαίου ή σε οποιαδήποτε από τις κλάσεις που αναγράφονται στη στήλη 1. 3.Όταν στον πίνακα υπάρχουν διάφοροι κανόνες που εφαρμόζονται σε διάφορα προϊόντα της ίδιας δασμολογικής κλάσης, κάθε εδάφιο περιέχει την περιγραφή εκείνου του τμήματος της κλάσης που καλύπτεται από τους κανόνες που αναφέρονται παραπλεύρως στις στήλες 3 ή 4 και 5 ή 6. 4.Όταν, για κάποια εγγραφή στις δύο πρώτες στήλες, παρέχεται κανόνας και στις δύο στήλες 3 ή 4 και 5 ή 6, ο εξαγωγέας μπορεί να επιλέγει να εφαρμόζει είτε τον κανόνα που παρέχεται στη στήλη 3 ή εκείνον που παρέχεται στη στήλη 4, είτε τον κανόνα που παρέχεται στη στήλη 5 ή εκείνον που παρέχεται στη στήλη 6. Αν στη στήλη 4 ή 6 δεν παρέχεται κανόνας καταγωγής, εφαρμόζεται ο κανόνας που παρέχεται στη στήλη 3 ή 5. Σημείωση 3: 1.Οι διατάξεις του άρθρου 8 του πρωτοκόλλου που αφορούν προϊόντα τα οποία έχουν αποκτήσει τον χαρακτήρα καταγωγής και χρησιμοποιούνται για την κατασκευή άλλων προϊόντων εφαρμόζονται ανεξάρτητα από το αν ο εν λόγω χαρακτήρας αποκτήθηκε στο εργοστάσιο όπου χρησιμοποιούνται τα εν λόγω προϊόντα ή σε άλλο εργοστάσιο στην Ευρωπαϊκή Ένωση ή στα κράτη εταίρους της ΚΑΑ. Παραδείγματος χάριν: Κινητήρας της κλάσης 8407, για τον οποίο ο κανόνας που εφαρμόζεται προβλέπει ότι η αξία των μη καταγόμενων υλών που δύνανται να χρησιμοποιηθούν, δεν πρέπει να υπερβαίνει το 40 % της τιμής εκ του εργοστασίου του προϊόντος, είναι κατασκευασμένος από «άλλα χαλυβοκράματα σφυρηλατημένα» της κλάσης ex 7224. Αν oι εργασίες σφυρηλάτησης πραγματoπoιήθηκαν εντός της ΕΕ με πρώτη ύλη μη καταγόμενo πλίνθωμα, τo πρoϊόν πoυ κατασκευάστηκε με αυτόν τoν τρόπo απoκτά ήδη τον χαρακτήρα καταγωγής δυνάμει τoυ κανόνα πoυ πρoβλέπεται στoν πίνακα για τα πρoϊόντα της κλάσης ex 7224. Το προϊόν μπορεί, ως εκ τούτου, να θεωρηθεί καταγόμενο προϊόν κατά τον υπολογισμό της αξίας του κινητήρα ανεξάρτητα από το εάν αυτός κατασκευάστηκε στο ίδιο ή σε άλλο εργοστάσιο της Ευρωπαϊκής Ένωσης. Η αξία του μη καταγόμενου πλινθώματος δεν πρέπει λοιπόν να λαμβάνεται υπόψη κατά τον προσδιορισμό της αξίας των μη καταγόμενων υλών που έχουν χρησιμοποιηθεί. 2.Ο κανόνας που αναφέρεται στον πίνακα καθορίζει την ελάχιστη απαιτούμενη βαθμίδα επεξεργασίας ή μεταποίησης· συνεπώς, περαιτέρω επεξεργασίες ή μεταποιήσεις προσδίδουν επίσης τον χαρακτήρα καταγωγής. Αντιθέτως, λιγότερες επεξεργασίες ή μεταποιήσεις δεν προσδίδουν χαρακτήρα καταγωγής. Δηλαδή, εάν ένας κανόνας προβλέπει ότι είναι δυνατό να χρησιμοποιούνται μη καταγόμενες ύλες σε ένα ορισμένο στάδιο κατασκευής, η χρησιμοποίηση τέτοιων υλών σε προγενέστερο στάδιο κατασκευής επιτρέπεται, ενώ η χρησιμοποίηση τέτοιων υλών σε μεταγενέστερο στάδιο κατασκευής δεν επιτρέπεται. 3.Με την επιφύλαξη της σημείωσης 3.2, όταν ένας κανόνας ορίζει ότι είναι δυνατό να χρησιμοποιηθούν «ύλες οποιασδήποτε κλάσης», μπορεί να χρησιμοποιηθούν και ύλες της ίδιας κλάσης με το προϊόν, με την επιφύλαξη, ωστόσο, τυχόν ειδικών περιορισμών που περιλαμβάνονται, ενδεχομένως, στον κανόνα. Η έκφραση, ωστόσο, «κατασκευή από ύλες οποιασδήποτε κλάσης, συμπεριλαμβανομένων άλλων υλών της κλάσης αριθ.…» σημαίνει ότι είναι δυνατό να χρησιμοποιηθούν μόνον ύλες υπαγόμενες στην ίδια κλάση με το προϊόν αλλά με διαφορετική περιγραφή από εκείνη που ισχύει για το προϊόν και η οποία δίνεται στη στήλη 2. 4.Όταν κανόνας του πίνακα ορίζει ότι κάποιο προϊόν μπορεί να κατασκευαστεί από περισσότερες από μία ύλες, αυτό σημαίνει ότι είναι δυνατό να χρησιμοποιηθούν μία ή περισσότερες ύλες. Δεν απαιτείται η χρήση όλων των υλών. Παραδείγματος χάριν: Ο κανόνας για τα υφάσματα των κλάσεων 5208 έως 5212 προβλέπει ότι είναι δυνατό να χρησιμοποιηθούν φυσικές ίνες και, μεταξύ άλλων, χημικές ύλες. Ο κανόνας αυτός δεν συνεπάγεται ότι πρέπει να χρησιμοποιηθούν ταυτόχρονα φυσικές ίνες και χημικές ύλες. Είναι δυνατό να χρησιμοποιηθεί η μία ή η άλλη από αυτές τις ύλες ή ακόμη και οι δύο μαζί. 5.Όταν ένας κανόνας του πίνακα ορίζει ότι ένα προϊόν πρέπει να κατασκευάζεται από συγκεκριμένη ύλη, ο όρος αυτός προφανώς δεν αποκλείει τη χρήση και άλλων υλών οι οποίες, από τη φύση τους, δεν μπορούν να είναι σύμφωνες με αυτόν τον κανόνα. (βλέπε επίσης τη σημείωση 6.3 παρακάτω για τα κλωστοϋφαντουργικά προϊόντα). Παραδείγματος χάριν: Ο κανόνας για τις παρασκευασμένες τροφές της κλάσης 1904, ο οποίος αποκλείει ειδικά τη χρήση δημητριακών και παραγώγων τους, δεν απαγορεύει προφανώς τη χρήση ανόργανων αλάτων, χημικών ουσιών ή άλλων προσθέτων που δεν παράγονται από δημητριακά. Αυτό δεν ισχύει, ωστόσο, για προϊόντα τα οποία, αν και δεν είναι δυνατό να παρασκευαστούν από τις συγκεκριμένες ύλες που ορίζονται στον πίνακα, είναι δυνατό να παραχθούν από ύλες της ίδιας φύσης σε προγενέστερο στάδιο παρασκευής.

Παραδείγματος χάριν: Στην περίπτωση ενδύματος του κεφαλαίου ex 62, που κατασκευάζεται από μη υφαντές ύλες, αν προβλέπεται ότι επιτρέπεται η κατασκευή παρόμοιου είδους μόνον από μη καταγόμενα νήματα, δεν είναι δυνατόν να χρησιμοποιούνται μη υφασμένα υφάσματα, ακόμη και αν τα μη υφασμένα υφάσματα δεν είναι δυνατό κανονικά να κατασκευαστούν από νήματα. Σε τέτοιες περιπτώσεις, η πρώτη ύλη είναι εκείνη που βρίσκεται στο στάδιο επεξεργασίας που προηγείται του σταδίου του νήματος, δηλαδή σε κατάσταση ινών. 6.Αν προβλέπονται σε κανόνα του πίνακα δύο ποσοστά για τη μέγιστη αξία των μη καταγόμενων υλών που είναι δυνατό να χρησιμοποιηθούν, τα ποσοστά αυτά δεν είναι δυνατό να προστεθούν. Επομένως, η μέγιστη αξία του συνόλου των χρησιμοποιούμενων μη καταγόμενων υλών δεν μπορεί να υπερβαίνει ποτέ το υψηλότερο από τα εν λόγω ποσοστά. Επιπροσθέτως, δεν πρέπει να γίνεται υπέρβαση των ειδικών ποσοστών τα οποία προβλέπονται για τις συγκεκριμένες ύλες. Σημείωση 4: 1.Ο χρησιμοποιούμενος στον πίνακα όρος «φυσικές ίνες» δηλώνει ίνες άλλες από τις τεχνητές ή συνθετικές ίνες. Περιορίζεται στα στάδια πριν από τη νηματοποίηση, συμπεριλαμβανομένων των απορριμμάτων και, εκτός αν ορίζεται άλλως, περιλαμβάνει ίνες που έχουν χτενιστεί, λαναριστεί ή μεταποιηθεί με άλλο τρόπο για νηματοποίηση, δεν έχουν όμως νηματοποιηθεί. 2.Ο όρος «φυσικές ίνες» καλύπτει τις χονδρές τρίχες της κλάσης 0503, το μετάξι των κλάσεων 5002 και 5003, καθώς και το μαλλί, τις τρίχες εκλεκτής ποιότητας και τις χονδροειδείς τρίχες των κλάσεων 5101 έως 5105, τις βαμβακερές ίνες των κλάσεων 5201 έως 5203 και τις άλλες ίνες φυτικής προέλευσης των κλάσεων 5301 έως 5305. 3.Οι όροι «υφαντικοί πολτοί», «χημικές ύλες» και «ύλες που προορίζονται για την κατασκευή χαρτιού» χρησιμοποιούνται στον πίνακα για να περιγράψουν τις ύλες οι οποίες δεν ταξινομούνται στα κεφάλαια 50 έως 63 και που είναι δυνατό να χρησιμοποιούνται για την κατασκευή συνθετικών ή τεχνητών ινών ή ινών ή νημάτων από χαρτί. 4.Ο όρος «συνθετικές μη συνεχείς ίνες» που χρησιμοποιείται στον πίνακα αφορά τις δέσμες συνεχών νημάτων, τις μη συνεχείς ίνες και τα απορρίμματα τεχνητών ή συνθετικών ινών των κλάσεων 5501 έως 5507. Σημείωση 5: 1.Όταν για κάποιο συγκεκριμένο προϊόν του πίνακα γίνεται παραπομπή στην παρούσα σημείωση, οι όροι της στήλης 3 του πίνακα δεν πρέπει να εφαρμόζονται για καμία βασική υφαντουργική ύλη που χρησιμοποιείται στην κατασκευή του προϊόντος αυτού, όταν στο σύνολό τους αυτές οι ύλες αντιπροσωπεύουν 10 % ή λιγότερο του συνολικού βάρους όλων των χρησιμοποιούμενων βασικών υφαντουργικών υλών. (Βλ. επίσης τις σημειώσεις 5.3 και 5.4 πιο κάτω). 2.Ωστόσο, το όριο ανοχής που αναφέρεται στη σημείωση 5.1 μπορεί να εφαρμοστεί μόνο στα σύμμεικτα προϊόντα που είναι κατασκευασμένα από δύο ή περισσότερες βασικές υφαντικές ύλες. Οι βασικές υφαντικές ύλες είναι οι ακόλουθες: –μετάξι, –μαλλί, –χoνδρoειδείς ζωικές τρίχες, –ζωικές τρίχες εκλεκτής ποιότητας, –τρίχες χαίτης και ουράς ίππων, –βαμβάκι, –ύλες που χρησιμοποιούνται στην κατασκευή χαρτιού και χαρτί, –λινάρι,

–κάνναβη, –γιούτα και άλλες ίνες που προέρχονται από το εσωτερικό του φλοιού ορισμένων φυτών (βίβλος), –σιζάλ και άλλες υφαντικές ίνες του γένους Agaνe, –ίνες από κοκοφοίνικα, άβακα, ραμί και άλλες φυτικές υφαντικές ίνες, –συνεχείς συνθετικές ίνες, –συνεχείς τεχνητές ίνες, –νήματα μεταφοράς ρεύματος, –μη συνεχείς συνθετικές ίνες από πολυπροπυλένιο, –μη συνεχείς συνθετικές ίνες από πολυεστέρες, –μη συνεχείς συνθετικές ίνες από πολυαμίδια, –μη συνεχείς συνθετικές ίνες πολυακριλονιτριλικές, –μη συνεχείς συνθετικές ίνες από πολυϊμίδια, –μη συνεχείς συνθετικές ίνες από πολυτετραφθοροαιθυλένιο, –μη συνεχείς συνθετικές ίνες από θειούχο πολυφαινυλένιο –μη συνεχείς συνθετικές ίνες από πολυμερές του χλωριούχου βινιλίου –άλλες μη συνεχείς συνθετικές ίνες, –μη συνεχείς τεχνητές ίνες από βισκόζη, –άλλες μη συνεχείς τεχνητές ίνες, –νήματα από πολυουρεθάνη που φέρουν κατά διαστήματα εύκαμπτα τμήματα από πολυαιθέρα, έστω και περιτυλιγμένα με άλλο νήμα, –νήματα από πολυουρεθάνη που φέρουν κατά διαστήματα εύκαμπτα τμήματα από πολυεστέρα, έστω και περιτυλιγμένα με άλλο νήμα,

–προϊόντα της κλάσης 5605 (επιμεταλλωμένα νήματα), στα οποία έχει ενσωματωθεί λωρίδα που έχει έναν πυρήνα που αποτελείται είτε από ένα λεπτό έλασμα αργιλίου είτε από μια ταινία πλαστικής ύλης έστω και επικαλυμμένη με σκόνη αργιλίου, πλάτους μέχρι και 5 mm, και η οποία έχει συγκολληθεί μέσω διαφανούς ή έγχρωμης κολλητικής ουσίας μεταξύ δύο ταινιών από πλαστικές ύλες, –άλλα προϊόντα της κλάσης 5605. Παραδείγματος χάριν: Νήμα της κλάσης 5205 κατασκευασμένο από βαμβακερές ίνες της κλάσης 5203 και από συνθετικές ίνες, μη συνεχείς, της κλάσης 5506 είναι σύμμεικτο νήμα. Επομένως, οι μη καταγόμενες μη συνεχείς συνθετικές ίνες, πoυ δεν ανταπoκρίνoνται στoυς κανόνες καταγωγής (oι oπoίoι απαιτoύν τη χρήση χημικών oυσιών ή υφαντικoύ πoλτoύ), δύνανται να χρησιμοποιηθούν μέχρι 10 % κατά βάρoς τoυ νήματoς. Παραδείγματος χάριν: Μάλλινο ύφασμα της κλάσης 5112 κατασκευασμένο από μάλλινα νήματα της κλάσης 5107 και από νήματα μη συνεχών συνθετικών ινών, της κλάσης 5509, είναι ύφασμα σύμμεικτο. Επομένως, συνθετικά νήματα που δεν ανταποκρίνονται στους κανόνες καταγωγής (οι οποίοι απαιτούν τη χρήση χημικών υλών ή υφαντικού πολτού) ή μάλλινα νήματα που δεν ικανοποιούν τους κανόνες καταγωγής (οι οποίοι απαιτούν τη χρήση φυσικών ινών που δεν έχουν χτενιστεί, λαναριστεί ή μεταποιηθεί με άλλο τρόπο για νηματοποίηση) ή συνδυασμός των δύο αυτών τύπων νημάτων δύνανται να χρησιμοποιούνται σε αναλογία μέχρι 10 % κατά βάρος του υφάσματος. Παραδείγματος χάριν: Φουντωτή υφαντική επιφάνεια της κλάσης 5802 κατασκευασμένη από βαμβακερά νήματα της κλάσης 5205 και από βαμβακερό ύφασμα της κλάσης 5210 θεωρείται σύμμεικτο προϊόν μόνο εάν το ίδιο το βαμβακερό ύφασμα είναι σύμμεικτο ύφασμα κατασκευασμένο από νήματα που κατατάσσονται σε δύο διαφορετικές κλάσεις ή εάν τα βαμβακερά νήματα που χρησιμοποιήθηκαν είναι αυτά τα ίδια σύμμεικτα. Παραδείγματος χάριν: Εάν η σχετική φουντωτή υφαντική επιφάνεια είναι κατασκευασμένη από βαμβακερά νήματα της κλάσης 5205 και από συνθετικό ύφασμα της κλάσης 5407, τότε, προφανώς, τα χρησιμοποιούμενα νήματα είναι δύο ξεχωριστές βασικές υφαντικές ύλες και, συνεπώς, η φουντωτή υφαντική επιφάνεια είναι σύμμεικτο προϊόν. 3.Στην περίπτωση προϊόντων που περιέχουν «νήματα από πολυουρεθάνη που φέρουν κατά διαστήματα εύκαμπτα τμήματα από πολυαιθέρα, έστω και περιτυλιγμένα με άλλο νήμα», η ανοχή αυτή είναι 20 τοις εκατό όσον αφορά τα εν λόγω νήματα. 4.Στην περίπτωση προϊόντων στα οποία έχει ενσωματωθεί «λωρίδα που έχει έναν πυρήνα που αποτελείται είτε από ένα λεπτό έλασμα αργιλίου είτε από μία ταινία πλαστικής ύλης επικαλυμμένη ή όχι με σκόνη αργιλίου, πλάτους έως και 5 mm και η οποία είναι συγκολλημένη μεταξύ δύο ταινιών από πλαστικές ύλες», η ανοχή αυτή είναι 30 τοις εκατό όσον αφορά την εν λόγω λωρίδα. Σημείωση 6: 1.Στην περίπτωση των υφαντουργικών προϊόντων, για τα οποία υπάρχει υποσημείωση στον πίνακα που παραπέμπει στην παρούσα επεξηγηματική σημείωση, μπορούν να χρησιμοποιούνται κλωστοϋφαντουργικά είδη ταινιοπλεκτικής και εξαρτήματα, τα οποία δεν ανταποκρίνονται στον κανόνα της στήλης 3 του πίνακα για τα έτοιμα προϊόντα, με τον όρο ότι το βάρος τους δεν υπερβαίνει το 10 % του συνολικού βάρους όλων των χρησιμοποιηθεισών υφαντικών υλών. Τα κλωστοϋφαντουργικά είδη ταινιοπλεκτικής και εξαρτήματα είναι αυτά που υπάγονται στα κεφάλαια 50 έως 63. Τα είδη φοδραρίσματος και εσωτερικών επενδύσεων δεν θεωρούνται είδη ταινιοπλεκτικής και εξαρτήματα. 2.Τα χρησιμοποιούμενα μη κλωστοϋφαντουργικά είδη ταινιοπλεκτικής και εξαρτήματα ή άλλα προϊόντα που περιέχουν υφαντικές ύλες δεν απαιτείται να πληρούν τους όρους της στήλης 3, ακόμη και αν δεν εμπίπτουν στο πεδίο εφαρμογής της σημείωσης 3.5. 3.Σύμφωνα με τη σημείωση 3.5, τα μη καταγόμενα μη κλωστοϋφαντουργικά είδη ταινιοπλεκτικής και εξαρτήματα ή άλλα προϊόντα που δεν περιέχουν υφαντικές ύλες μπορούν, σε κάθε περίπτωση, να χρησιμοποιούνται ελεύθερα όταν δεν μπορούν να κατασκευαστούν από ύλες που απαριθμούνται στη στήλη 3. Ενδεικτικά, εάν κανόνας του πίνακα προβλέπει, για ένα συγκεκριμένο είδος από υφαντική ύλη, όπως μπλούζες, ότι πρέπει να χρησιμοποιηθούν νήματα, αυτό δεν απαγορεύει τη χρήση ειδών από μέταλλο, όπως κουμπιά, για τον λόγο ότι τα κουμπιά δεν κατασκευάζονται από υφαντικές ύλες. 4.Όταν εφαρμόζεται κανόνας ποσοστού, κατά τον υπολογισμό της αξίας των μη καταγόμενων ενσωματωμένων υλών πρέπει να λαμβάνεται υπόψη και η αξία των ειδών ταινιοπλεκτικής και των εξαρτημάτων. Σημείωση 7:

1.Για τους σκοπούς των κλάσεων ex 2707, 2713 έως 2715, ex 2901, ex 2902 και ex 3403, «ειδικές επεξεργασίες» είναι οι εξής: α)η υπό κενό απόσταξη· β)η επαναπόσταξη με μέθοδο πολύ προωθημένης κλασματοποίησης· γ)η πυρόλυση· δ)ο ανασχηματισμός ή αναμόρφωση· ε)η εκχύλιση με εκλεκτικούς διαλύτες· στ)η επεξεργασία που περιλαμβάνει όλες τις παρακάτω ενέργειες: επεξεργασία με πυκνό θειικό οξύ ή ατμίζον θειικό οξύ ή τριοξείδιο του θείου (θειικός ανυδρίτης)· εξουδετέρωση με αλκαλικά μέσα· αποχρωματισμό και καθαρισμό με φυσικώς ενεργή γη, ενεργοποιημένη γη, ενεργό άνθρακα ή βωξίτη· ζ)ο πολυμερισμός· η)η αλκυλίωση· θ)ο ισομερισμός. 2.Για τους σκοπούς των κωδικών 2710, 2711 και 2712, «ειδικές επεξεργασίε